open-index/open-wikipedia-markdown huggingface dataset:
ರಾಷ್ಟ್ರಪತಿ ಭವನ

ಭಾರತದ ಸರ್ವೋಚ್ಚನಾಯಕ, ಭಾರತದ ಗಣತಂತ್ರದ ಅಧ್ಯಕ್ಷರ ನಿವಾಸ ಸ್ಥಾನಕ್ಕೆ ರಾಷ್ಟ್ರಪತಿಭವನವೆಂದು ಕರೆಯಲಾಗುತ್ತದೆ. ಇಲ್ಲಿ ನಮ್ಮ ದೇಶದ ೩ ಸೇನಾಪಡೆಗಳ ದಂಡನಾಯಕರಾದ ರಾಷ್ಟ್ರಪತಿಯವರು ವಾಸಿಸುತ್ತಾರೆ. ಈ ಮಹಾಕಟ್ಟಡವನ್ನು ಅಂದಿನ ಬ್ರಿಟಿಷ್ ಸಾಮ್ರಾಜ್ಯದ ಗವರ್ನರ್ ಜನರಲ್ ಆಫ್ ಬ್ರಿಟಿಷ್ ಇಂಡಿಯದ ನಿವಾಸಸ್ಥಾನವನ್ನಾಗಿ ನಿರ್ಮಿಸಲಾಗಿತ್ತು. ನಾವು ಸ್ವಾತಂತ್ರ್ಯವನ್ನು ಗಳಿಸಿಕೊಂಡ ಬಳಿಕ, ಕೊನೆಯ ಗವರ್ನರ್ ಜನರಲ್ ಎಂದೇ ಸಂಬೋಧಿಸಲಾಗುತ್ತಿದ್ದ ಪದವಿಯಲ್ಲಿ ಈ ಭಾರಿ ಬಂಗಲೆಯಲ್ಲಿ ತಂಗಿದ ಶ್ರೇಯಸ್ಸು, ಶ್ರೀ ಚಕ್ರವರ್ತಿ ರಾಜಗೊಪಾಲಾಚಾರ್ಯ ರಿಗೆ ಸಲ್ಲುತ್ತದೆ. (ನಿಜವಾಗಿ ಹೇಳುವುದಾದರೆ ಒಮ್ಮೆ ನಾವು ರಾಷ್ಟ್ರಪತಿ ಭವನವೆಂದು ಹೇಳಿದರೆ, ಒಟ್ಟಾರೆ ೩೪೦ ಕೊಠಡಿಗಳನ್ನು ಉಳ್ಳ, ಪ್ರಮುಖ ಕಟ್ಟಡದ ಬಗ್ಗೆ ಹೇಳಿದಂತಾಗುವುದು)ಅಥವಾ, ಈ ಬಂಗಲೆಯಲ್ಲಿ ರಾಷ್ಟ್ರಪತಿಯವರು ವಾಸಿಸುವ ಒಂದು ಬಂಗಲೆಯ ಬಗ್ಗೆ ಹೇಳಿದಂತಾಗುತ್ತದೆ. ಅದೂ ಅಲ್ಲದೆ ಒಟ್ಟಾರೆ ೧೩೦ ಹೆಕ್ಟೇರ್ (೩೨೦ ಎಕರೆ) ಪ್ರೆಸಿಡೆಂಟ್ ರವರ ಆಡಳಿತಕ್ಕೆ ಅವರ ಘನತೆಗೆ ತಕ್ಕಹಾಗೆ ನಿರ್ಮಿಸಿದ ಭಾರಿ ಪ್ರಮಾಣದ ಸುಸಜ್ಜಿತ ಹಾಲ್‌ಗಳು, ಅತಿಥಿಗೃಹಗಳು, ಆಫೀಸ್ ರೂಂಗಳು, ಮತ್ತು ಭಾರಿ ಪ್ರಮಾಣದ ಅತ್ಯಂತ ವಿಶೇಷ ರೀತಿಯಲ್ಲಿ ನಿರ್ಮಿಸಿದ ಮುಘಲ್ ಗಾರ್ಡನ್ಸ್ ಇರಬಹುದು. ಇದಲ್ಲದೆ ಹಾಗೇ ವಿಹಾರಕ್ಕಾಗಿ ಬಿಟ್ಟಿರುವ ಮೈದಾನಗಳು, ಮತ್ತು ಅವರ ಸಿಬ್ಬಂದಿವರ್ಗದವರಾದ ಅಂಗರಕ್ಷಕರು, ಮತ್ತಿತರ ವರ್ಗದವರ ಮನೆಗಳು, ಕುದುರೆ ಲಾಯಗಳು, ಇತರೆ ಕಾರ್ಯಾಲಯಗಳು, ಎಲ್ಲವೂ ಭವನದ ಒಳಗೇ ಸೇರಿಕೊಂಡಿವೆ.

## ಅತಿ ವಿಸ್ತಾರವಾದ ಭವನ
ಈ ನಮ್ಮ ರಾಷ್ತ್ರಪತಿಯವರ ಭವ್ಯ ಭವನವನ್ನು ಅಮೆರಿಕದ ಅಧ್ಯಕ್ಷರ ನಿವಾಸ ಸ್ಥಾನ, 'ವೈಟ್ ಹೌಸ್' ಭವನಕ್ಕೆ ಹೋಲಿಸಿದರೆ, ಅದರ ವಿಸ್ತಾರ ಕೇವಲ, ೧೮ ಎಕರೆಗಳು ಮಾತ್ರ. ಈ ವಿಸ್ತೀರ್ಣದಲ್ಲೇ ಹುಲ್ಲುಗಾವಲುಗಳು, ತೋಟ, ಮತ್ತು ಹಾಗೆ ವಿಹಾರಕ್ಕಾಗಿ ಬಿಟ್ಟ ಬಯಲು ಮೈದಾನಗಳೂ ಸೇರಿವೆ.

## ಇತಿಹಾಸ
೨೦ ನೆಯ ಶತಮಾನದ ಆರಂಭದಲ್ಲೇ ಅಂದಿನ ಕಲ್ಕತ್ತಾನಗರದಿಂದ, ದೆಹಲಿಗೆ ರಾಜಧಾನಿಯನ್ನು ಸ್ಥಾನಾಂತರಗೊಳಿಸುವ ಭಾರಿ ಯೋಜನೆ, ಬ್ರಿಟಿಷ್ ಸಾಮ್ರಾಜ್ಯದ ಮನಸ್ಸಿನಲ್ಲಿ ಬೇರುಬಿಟ್ಟಿತ್ತು. ಹಳೇ ದೆಹಲಿಯ ಹತ್ತಿರದಲ್ಲಿಯೇ ಹೊಸದೆಹಲಿಯನ್ನು ಕಟ್ಟುವ ಬೃಹದ್ ಯೋಜನೆಯ 'ನೀಲನಕ್ಷೆ' ಸಿದ್ಧವಾಗಿತ್ತು. ಈ ಭವವನ್ನು ನಿರ್ಮಿಸಲು ಬಹುದೊಡ್ಡ ಯೋಜನೆಯನ್ನು ಅಂದಿನ ಬ್ರಿಟಿಷ್ ಸರಕಾರ ಹಮ್ಮಿಕೊಂಡಿತ್ತು. ಭಾರತದೇಶದ ಸರ್ವೋಚ್ಚನಾಯಕ, ಗವರ್ನರ್ ಜನರಲ್ ವಾಸಿಸುವ ಭವನ ಅತ್ಯಂತ ಸುಸಜ್ಜಿತವಾಗಿ ಸುಂದರವಾಗಿ ಮತ್ತು ಮಾದರಿಯಾಗಿ ಇರಬೇಕೆಂದ ಆಶಯದೊಂದಿಗೆ ಬಹಳ ಎಚ್ಚರಿಕೆಯಿಂದ ಸುಮಾರು ೪,೦೦೦ ಎಕರೆ ಜಮೀನಿನಲ್ಲಿ ಸೆಂಟ್ರೆಲ್ ಸೆಕ್ರೆಟೇರಿಯೆಟ್ ಭವನ,ಗಳನ್ನು ನಿರ್ಮಿಸುವ ಏರ್ಪಾಡಾಯಿತು. ಸನ್. ೧೯೧೧ ಮತ್ತು ೧೯೧೬ ರ ಮಧ್ಯೆ, ನಿರ್ಮಾಣಕಾರ್ಯ ಆರಂಭಗೊಂಡಿತು. 'ರೈಸಿನಾ' ಮತ್ತು ಮಾಲ್ಚಾ' ಗ್ರಾಮಗಳು, ಮೊದಲೇ ಆ ಜಾಗದಲ್ಲಿ ಮೊದಲಿನಿಂದಲೂ ಇದ್ದವು. '೧೮೯೪ ಲ್ಯಾಂಡ್ ಅಕ್ವಿಸಿಶನ್ ಆಕ್ಟ್ ಪ್ರಕಾರ', ಆ ಗ್ರಾಮಗಳ ಸುಮಾರು ೩೦೦ ಪರಿವಾರಗಳ ನಿವಾಸಿಗಳಿಗೆ ದೆಹಲಿಯ ಬೇರೆ ಪ್ರದೇಶಗಳಲ್ಲಿ ಮನೆಗಳನ್ನು ನಿರ್ಮಿಸಲು ಹೊಸ  ಜಾಗಗಳನ್ನು ವಿತರಿಸಲಾಯಿತು...

## ಉಲ್ಲೇಖಗಳು 
ವರ್ಗ:ವಾಸ್ತುಶಿಲ್ಪ
ವರ್ಗ:ದೆಹಲಿ
ವರ್ಗ:ಪ್ರವಾಸಿ ತಾಣಗಳು
ಬಿಜಾಪುರ ಜಿಲ್ಲೆಯ ತಾಲೂಕುಗಳು

**ಬಿಜಾಪುರ ಜಿಲ್ಲೆಯ ತಾಲೂಕುಗಳು**

* ಬಿಜಾಪುರ
* ಇಂಡಿ
* ಮುದ್ದೇಬಿಹಾಳ
* ಸಿಂದಗಿ
* ಬಸವನ ಬಾಗೇವಾಡಿ 
 
* ಬಬಲೇಶ್ವರ
* ಕೊಲ್ಹಾರ
* ನಿಡಗುಂದಿ 
 
* ದೇವರ ಹಿಪ್ಪರಗಿ
* ಚಡಚಣ
* ತಾಳಿಕೋಟಿ
* ತಿಕೋಟಾ

ವರ್ಗ:ಬಿಜಾಪುರ ಜಿಲ್ಲೆ
ಶೇಖ್ ಮುಜೀಬುರ್ ರಹಮಾನ್

**ಶೇಖ್ ಮುಜೀಬುರ್ ರಹಮಾನ್** (ಮಾರ್ಚ್ ೧೭,೧೯೨೦ –ಆಗಸ್ಟ್  ೧೫,೧೯೭೫) ಬಾಂಗ್ಲಾದೇಶ ದ ಸ್ಥಾಪಕ ಮತ್ತು ಪ್ರಥಮಪ್ರಧಾನ ಮಂತ್ರಿ ಮತ್ತು ಅಧ್ಯಕ್ಷ.

ಷೇಕರು ೧೯೨೦ರಲ್ಲಿ ಢಾಕಾನಗರಕ್ಕೆ ನೈಋತ್ಯದಲ್ಲಿ ೯೭ ಕಿಮೀ ದೂರವಿರುವ ತುಂಗಿಪಾರಾ ಎಂಬಲ್ಲಿ ಜನಿಸಿದರು. ಕಲ್ಕತ್ತದ ಇಸ್ಲಾಮಿಯಾ ಕಾಲೇಜಿನಲ್ಲಿ ಪದವೀಧರರಾಗಿ ಮುಂದೆ ಸ್ವಲ್ಪಕಾಲ ಢಾಕಾವಿಶ್ವವಿದ್ಯಾಲದಲ್ಲಿ ನ್ಯಾಯಶಾಸ್ತ್ರ ಅಭ್ಯಾಸಮಾಡಿದರು. ಪೂರ್ವಪಾಕಿಸ್ತಾನವೆಂದು ೧೯೪೭ರಲ್ಲಿ ರೂಪುಗೊಂಡ ಈ ಪ್ರದೇಶಕ್ಕೆ ಸ್ವಾಯತ್ತತೆಬೇಕೆಂದು ಮುಜೀಬುರ್ ರಹಮಾನರ ಮುಂದಾಳತ್ವದ ಅವಾಮಿ ಲೀಗ್ ಹೋರಾಟ ಪ್ರಾರಂಭಿಸಿತು. ೧೯೭೦ರಲ್ಲಿ ಈ ಚಳವಳಿ ತೀವ್ರವಾಗಿ ಷೇಕರು ಪಶ್ಚಿಮ ಪಾಕಿಸ್ತಾನದ ನಾಯಕರೊಡನೆ ಮಾತುಕತೆಗೆ ಹೋದಾಗ ಅಲ್ಲಿ ಅವರನ್ನು ಬಂಧನದಲ್ಲಿ ಇಡಲಾಯಿತು. ೧೯೭೧ ರಲ್ಲಿ ಈ ಚಳವಳಿ ಉಗ್ರವಾಗಿ ಪಶ್ಚಿಮ ಮತ್ತು ಪೂರ್ವಪಾಕಿಸ್ತಾನಗಳ ನಡುವೆ ಯುದ್ಧನಡೆದು ಭಾರತದ ಉದಾರ ಸಹಾಯದಿಂದ ಪೂರ್ವ ಪಾಕಿಸ್ತಾನ ಸ್ವತಂತ್ರವಾಗಿ ೧೯೭೧ರ ಡಿಸೆಂಬರ್ ೧೬ರಂದು ಬಾಂಗ್ಲಾದೇಶದ ಉದಯವಾಯಿತು. ಬಿಡುಗಡೆಯಾಗಿ ಬಂದ ರೆಹಮಾನರು ೧೯೭೨, ಜನವರಿಯಲ್ಲಿ ಪ್ರಥಮ ಪ್ರಧಾನ ಮಂತ್ರಿಯಾದರು. ೧೯೭೫ರಲ್ಲಿ ಅಧ್ಯಕ್ಷೀಯ ಮಾದರಿಯ ಸರ್ಕಾರದ ಸಂವಿಧಾನವನ್ನು ಜಾರಿಗೆ ತಂದು ೧೯೭೫. ಜನವರಿ ೨೬ರಂದು ಪೇಕರು ತಾವೇ ಅಧ್ಯಕ್ಷರಾದರು. ಇವರ ಅಧ್ಯಕ್ಷತೆಯ ಬಾಂಗ್ಲಾದೇಶ ಕೃಷಿಕ್ ಶ್ರಮಿಕ ಅವಾಮಿಲೀಗ್ ಪಕ್ಷವನ್ನು ಬಿಟ್ಟು ಉಳಿದೆಲ್ಲ ರಾಜಕೀಯ ಪಕ್ಷಗಳನ್ನು ಬಹಿಷ್ಕರಿಸಲಾಯಿತು. ಅದರೆ ೧೯೭೫ಆಗಸ್ಟ್ ೧೫ರಂದು ಸೇನಾಕ್ರಾಂತಿ ನಡೆದು ಬಾಂಗ್ಲಾದೇಶದ ಅಧ್ಯಕ್ಷ ಷೇಕ್ ಮುಜೀಬುರ್ ರಹಮಾನ್ ಮತ್ತು ಅವರ ಕುಟುಂಬದ ಕೆಲವರನ್ನೂ ಒಳಗೊಂಡು ಜೊತೆಗೆ ಪ್ರಧಾನಿ ಮೊಹಮದ್ ಮನ್ಸೂರ್ ಸಮೇತ ಎಲ್ಲರನ್ನೂ ಕೊಲೆಮಾಡಲಾಯಿತು. ಷೇಕರು ಸಮರ್ಥ ರಾಜಕೀಯ ಮುತ್ಸದ್ಧಿಯಾಗಿ ಬಾಂಗ್ಲಾದೇಶವನ್ನು ಅಸ್ತಿತ್ವಕ್ಕೆ ತಂದು ಅದರ ಅಭಿವೃದ್ಧಿಗೆ ಕಾರಣರಾದರು. ವಿಶ್ವಸಂಸ್ಥೆಯಲ್ಲಿ ೧೯೭೪ ಸೆಪ್ಟೆಂಬರ್ ೧೭ ರಂದು ಸದಸ್ಯತ್ವ ಪಡೆಯುವ ಮೂಲಕ ಬಾಂಗ್ಲಾದೇಶಕ್ಕೆ ಗೌರವಗಳಿಸಿಕೊಟ್ಟರು.

## ಹೊರಗಿನ ಕೊಂಡಿಗಳು
* 
* 
* 
* 
* 
* 
* 

ವರ್ಗ:ಬಾಂಗ್ಲಾದೇಶ
ವರ್ಗ:ರಾಜಕಾರಣಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮೂಡಲಗಿ

**ಮೂಡಲಗಿ** ಇದು ಬೆಳಗಾವಿ ಜಿಲ್ಲೆಯ ಹೊಸ ತಾಲೂಕಾಗಿದೆ. 2013ರಲ್ಲಿ ಬಿಜೆಪಿಯ ಜಗದೀಶ್ ಶೆಟ್ಟರ್ ಸರ್ಕಾರ ಘೋಷಿಸಿದ 43 ತಾಲೂಕುಗಳ ಪೈಕಿ ಇದು ಒಂದಾಗಿದೆ. ಗೋಕಾಕ್ ತಾಲೂಕಿನ ಪೂರ್ವಭಾಗವನ್ನು ವಿಭಜಿಸಿ ಇದನ್ನು ರಚಿಸುವ ಪ್ರಸ್ತಾವಣೆ ಇದೆ. ಆದ್ರೆ ಸದ್ಯ  ಇದು ಗೋಕಾಕ್್ತಾಲೂಕಿನಲ್ಲೇ ಇದ್ದು, ಸರ್ಕಾರದ ಅಧಿಕೃತ  ಆದೇಶ ಇನ್ನು ಹೊರಬಿದ್ದಿಲ್ಲ. ಗೋಕಾಕ್ ಗ್ರಾಮೀಣ ವಿಧಾನಸಭಾ(ಅರಭಾಂವಿ )ಕ್ಷೇತ್ರದ ಭಾಗಗಳನ್ನು ಒಳಗೊಳ್ಳುವ ಈ ಪ್ರದೇಶ ಹೆಚ್ಚು ಕಡಿಮೆ ಪೂರ್ಣವಾಗಿ ನೀರಾವರಿಗೆ ಒಳಪಟ್ಟ ಪ್ರದೇಶವಾಗಿದೆ. ಕಬ್ಬು, ಗೋವಿನ ಜೋಳ ಈ ನಿಯೋಜಿತ ತಾಲೂಕಿನ ಪ್ರಧಾನ ವಾಣಿಜ್ಯ ಬೆಳೆಗಳಾಗಿದ್ದು, ಗೋವಿನ ಜೋಳವನ್ನು ಆಹಾರ ಬೆಳೆಯಾಗಿಯೂ ಬೆಳೆಯಲಾಗುತ್ತದೆ. ಈಗಾಗಲೆ ನಿಯೋಜಿತ ತಾಲೂಕು ಕೇಂದ್ರ ಮೂಡಲಗಿಯಲ್ಲಿ ಕ್ಷೇತ್ರ ಶಿಕ್ಷಣಾಧಿಕಾರಿ ಕಾರ್ಯಾಲಯ, ಮುನ್ಸಿಫಲ್್ ಕೋರ್ಟ, ಉಪಖಜಾನೆ ಕಚೇರಿ, ಕಂದಾಯ ಸರ್ಕಲ್ ಕಚೇರಿ ಸೇರಿದಂತೆ ಹಲವು ಕಚೇರಿಗಳು ಕಾರ್ಯನಿರ್ವಹಿಸುತ್ತಿವೆ. ಅಲ್ದೆ ಪಟ್ಟಣದಲ್ಲಿ ಪದವಿ ಹಂತದ ಕಾಲೇಜುಗಳು, ಕೈಗಾರಿಕಾ ತರಬೇತಿ ಕೇಂದ್ರಗಳು ಸೇರಿದಂತೆ ಶೈಕ್ಷಣಿಕವಾಗಿಯೂ ಸಾಕಷ್ಟು ಮುಂದುವರಿದಿದೆ. ಇನ್ನು ಪಟ್ಟಣದಲ್ಲಿ ನಡೆಯುವ ' ದನದ ಸಂತೆ ' ರಾಜ್ಯದಲ್ಲಿ ಪ್ರಸಿದ್ದಿಯಾಗಿದೆ.

## ಇತಿಹಾಸ
ಮೂಡಲಗಿ ಐತಿಹಾಸಿಕವಾಗಿಯೂ ಪ್ರುಮುಖ ಸ್ಥಳವಾಗಿದೆ. ಬಿಜಾಪುರದ ಆದಿಲ್ ಷಾಹಿಗಳು, ಸವಣೂರು ನವಾಬರು, ಪೇಶ್ವೆಗಳು, ಕಿತ್ತೂರಿನ ಸಂಸ್ಥಾನ, ಜಮಖಂಡಿ ಸಂಸ್ಥಾನ, ಹಾಗೂ ಬ್ರಿಟಿಷರು ಇಲ್ಲಿ ಆಡಳಿತ ನಡೆಸಿದ್ದಾರೆ. ಪಟ್ಟಣದ ಶಿವಬೋಧರಂಗ ಮಠ ಜಾಗೃತ ಸ್ಥಳವಾಗಿದ್ದು ಲೋಕಪ್ರಸಿದ್ಧಿಯಾಗಿದೆ. ಇನ್ನು ಕಲ್ಲೋಳಿ ಗ್ರಾಮದ ಮಾರುತಿ ಮಂದಿರ ಸಾಕಷ್ಟು ಪ್ರಸಿದ್ಧಿಯಾಗಿದ್ದು, ಹೊರ ರಾಜ್ಯಗಳಿಂದಲೂ ಭಕ್ತರನ್ನು ಆಕರ್ಷಿಸುತ್ತಿದೆ. ಇದು ಪೇಶ್ವೆಗಳಿಂದ ಜಹಗೀರು ಪಡೆದ ದೇಗುಲವಾಗಿದೆ.

## ಪುರಸಭೆ
ಪಟ್ಟಣದಲ್ಲಿ ಪುರಸಭೆ ಇದ್ದು ಸ್ಥಳೀಯಾಡಳಿತ ನೋಡಿಕೊಳ್ಳುತ್ತಿದೆ. ಪಟ್ಟಣ ಸುಮಾರು 35 ಸಾವಿರ ಜನಸಂಖ್ಯೆ ಹೊಂದಿದೆ. 23 ವಾರ್ಡಗಳಿವೆ.

ವರ್ಗ:ಬೆಳಗಾವಿ ಜಿಲ್ಲೆ
ಮುಕ್ತ ವ್ಯಾಪಾರ

**ಮುಕ್ತ ವ್ಯಾಪಾರ** ಎಂದರೆ ಒಂದು ದೇಶವು ಮತ್ತೊಂದು ದೇಶದೊಡನೆ ಅಂತೆಯೇ ಎಲ್ಲ ದೇಶಗಳು ಪರಸ್ಪರ ನಡೆಸಬಹುದಾದ ಅನಿರ್ಬಂಧಿತ ವ್ಯಾಪಾರ.ಮುಕ್ತ ವ್ಯಾಪಾರ ನೀತಿ ಎಂದರೆ ಸರಕಾರವು ಆಮದು ಅಥವಾ ರಫ್ತು ವಿನಲ್ಲಿ ಯಾವುದೇ ಹಸ್ತಕ್ಷೇಪ ಮಾಡದೆ ಇರುವುದನ್ನು ಮುಕ್ತ ವ್ಯಾಪಾರ ನೀತಿ ಎನ್ನುತ್ತಾರೆ.

ವರ್ಗ:ಅರ್ಥಶಾಸ್ತ್ರ
ವರ್ಗ:ಉದ್ಯಮ
ಹುಲಿಯೂರು ದುರ್ಗ

**ಹುಲಿಯೂರು ದುರ್ಗ :** ಕರ್ನಾಟಕ ರಾಜ್ಯದ ಬೆಂಗಳೂರು ದಕ್ಷಿಣ (ರಾಮನಗರ) ಜಿಲ್ಲೆಯ ತಾಲ್ಲೂಕುಗಳಲ್ಲಿ ಒಂದು, ಹುಲಿಯೂರು ದುರ್ಗ ನಗರವು ತಾಲ್ಲೂಕು ಮತ್ತು ಕಸಬಾ ಹೋಬಳಿಯ ಕೇಂದ್ರ ಕೇಂದ್ರವಾಗಿದೆ. 2025ರಲ್ಲಿ ನೂತನ ತಾಲ್ಲೂಕು ಕೇಂದ್ರವಾಗಿ ಘೋಷಣೆಯಾಗಿದೆ.

**ಹುಲಿಯೂರು ದುರ್ಗ ** ನಗರವು ಪಟ್ಟಣ ಪಂಚಾಯತಿಯನ್ನು ಹೊಂದಿರುವ ನಗರ ಪ್ರದೇಶ ಈ ಹಿಂದೆ **ಕುಣಿಗಲ್** ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರವಾಗಿತ್ತು. ಉತ್ತರದಲ್ಲಿ ಕುಣಿಗಲ್ ತಾಲ್ಲೂಕು, ದಕ್ಷಿಣದಲ್ಲಿ ಚನ್ನಪಟ್ಟಣ ತಾಲ್ಲೂಕು, ಪೂರ್ವದಲ್ಲಿ ಮಾಗಡಿ ತಾಲ್ಲೂಕು, ಪಶ್ಚಿಮದಲ್ಲಿ ನಾಗಮಂಗಲ ತಾಲ್ಲೂಕುಗಳಿಂದ ಸುತ್ತುವರೆದಿದೆ.

ಕುಂಭಿ ಬೆಟ್ಟ, ಹೇಮಗಿರಿ ಬೆಟ್ಟಗಳು ಊರಿನ ಸರಹದ್ದಿನಲ್ಲಿಯೇ ಇವೆ. ಊರಿನ ಪೂರ್ವ ಭಾಗವು ಕುರುಚಲು ಕಾಡಿನಿಂದ ಆವೃತ್ತ ವಾಗಿದೆ. ಐತಿಹಾಸಿಕವಾಗಿ ನೋಡಿದಾಗ ಶಿಲಾಯುಗದ ನೆಲೆಗಳು ಇಲ್ಲಿ ಕಂಡು ಬರುತ್ತವೆ. ಉಜ್ಜನಿ ಶಾಸನದಲ್ಲಿ ಹುಲಿಯೂರು ಎಂಬ ಹೆಸರು ಇದೆ. ೧೫೪೦ರ ಸುಮಾರಿನವರೆಗೂ ಹುಲಿಯೂರು ಎಂಬ ಹೆಸರೆ ಚಾಲ್ತಿಯಲ್ಲಿತ್ತು. ೧೬ನೇ ಶತಮಾನದ ಕೊನೆಯ ಭಾಗದಲ್ಲಿ ಕೆಂಪೇಗೌಡನು ಕುಂಭಿ ಬೆಟ್ಟದಲ್ಲಿ ಕೋಟೆಯನ್ನು ಕಟ್ಟಿದ ನಂತರ ಹುಲಿಯೂರು ದುರ್ಗವಾಯಿತು.
ಇಲ್ಲಿ ಮಲ್ಲಿಕಾರ್ಜುನ ದೇವಾಲಯವು ಹುಲಿಯೂರು ದುರ್ಗದ ಪಕ್ಕದಲ್ಲಿ ಹೇಮಗಿರಿ ಬೆಟ್ಟದ ಶಿಖರದಲ್ಲಿದೆ.18 ಕಿ. ಮೀ ದೂರದಲ್ಲಿ ತಾವರೆಕೆರೆ ಶ್ರೀ ಕೋಟೆ ವರದಾಂಜನೇಯ ಸ್ವಾಮಿಯ ದೇವಾಲಯವಿದೆ

ವರ್ಗ: ಬೆಂಗಳೂರು ದಕ್ಷಿಣ ಜಿಲ್ಲೆ
ರಾಜಸುಲೋಚನ

(ಜನನ :೧೯೩೬-ಮರಣ : ೨೦೧೩, ಮಾರ್ಚ್, ೫, ಮಂಗಳವಾರ)

thumb|right|250px|'ರಾಜಸುಲೋಚನ,ಆ ಕಾಲದ ಬೆಡಗಿಯೆಂದು ಹೆಸರಾಗಿದ್ದರು'
ದಕ್ಷಿಣ ಭಾರತದ 'ರಾಜಸುಲೋಚನ' ಎಂಬ ಅಭಿನೇತ್ರಿ, ಒಳ್ಳೆಯ ನೃತ್ಯಪಟುವಾಗಿ ಹೆಸರುಮಾಡಿದ್ದರು.ಅವರು ಜನಿಸಿದ್ದು ಆಂಧ್ರ ಪ್ರದೇಶದ ವಿಜಯವಾಡದಲ್ಲಿ.ಅವರ ವಿದ್ಯಾಭ್ಯಾಸ,ಮತ್ತು ವೃತ್ತಿಜೀವನವೆಲ್ಲಾ ತಮಿಳು ನಾಡಿನ ಚೆನ್ನೈ ನಗರದಲ್ಲಾಯಿತು.ಮೈಸೂರಿನ ಕನ್ನಡ ಚಿತ್ರರಂಗದಲ್ಲೂ ಅತಿ ಹೆಸರುಗಳಿಸಿದ್ದ'ರಾಜಸುಲೋಚನ',ಸನ್.೧೯೫೩ ರಲ್ಲಿ'ಗುಣಸಾಗರಿ', ಯೆಂಬ ಚಲನಚಿತ್ರದಲ್ಲಿ ನಟಿಸುವ ಮೂಲಕ ಬಣ್ಣದ ಲೋಕಕ್ಕೆ ಪಾದಾರ್ಪಣೆಮಾಡಿದ್ದರು. ಅವರ ಜೊತೆ ನಾಯಕ ನಟ,'ಹೊನ್ನಪ್ಪ ಭಾಗವತ'ರು ಅಭಿನಯಿಸಿದ್ದರು.'ಬಭ್ರುವಾಹನ', ಶ್ರೀ ಕಾಳಹಸ್ತಿ ಮಹಿಮೆ', ಮೊದಲಾದ ಸುಮಾರು ೨೭೪ ಚಲನಚಿತ್ರಗಳಲ್ಲಿ ನಟಿಸಿರುವ ಅವರು, ಕನ್ನಡವಲ್ಲದೆ, ಹಿಂದಿ, ಮಲೆಯಾಳಂ, ತೆಲುಗು ಮತ್ತು ತಮಿಳು ಚಿತ್ರಗಳಲ್ಲೂ ಉತ್ತಮ ಅಭಿನಯ ನೀಡಿದ್ದಾರೆ.ರಾಜಸುಲೋಚನರವರ ಜೊತೆ ನಾಯಕನಟರಾಗಿ ಅಭಿನಯಿಸಿದವರು,ಎಂ.ಜಿ.ಆರ್'ಶಿವಾಜಿ ಗಣೇಶನ್,ರಾಜ್ಕುಮಾರ್,ಏನ್.ಟಿ.ಆರ್,ಎ.ನಾಗೇಶ್ವರ ರಾವ್,ಎಸ್.ಎಸ್.ರಾಜೇಂದ್ರನ್,ಎ.ಪಿ.ನಾಗಾರ್ಜುನ,ಎಂ.ಏನ್.ನಂಬಿಯಾರ್ ಮೊದಲಾದವರು.ರಾಜಸುಲೋಚನ, ಕೂಚಿಪುಡಿ, ಹಾಗೂ ಭರತನಾಟ್ಯ ಕಲಾಪ್ರಕಾರಗಳನ್ನು ಶಾಸ್ತ್ರೀಯವಾಗಿ ಕಲಿತಿದ್ದರು.'ರಾಜಸುಲೋಚನ'ರವರು,ಸನ್.೧೯೬೧ ರಲ್ಲಿ 'ಪುಷ್ಪಾಂಜಲಿ ನೃತ್ಯಕಲಾ ಕೇಂದ್ರ'ವೆಂಬ ನೃತ್ಯಶಾಲೆಯನ್ನು ಆರಂಭಿಸಿ,ಹಲವಾರು ನೃತ್ಯಪಟುಗಳನ್ನು ತಯಾರಿಸಿ ನಾಡಿಗೆ ನೀಡಿದ್ದಾರೆ.ಸನ್.೧೯೯೫ ರಲ್ಲಿ 'ಜಯಸುಧ'ಮತ್ತು 'ಮಾಲಾಶ್ರೀ'ಜೊತೆಯಲ್ಲಿ ಅಭಿನಯಿಸಿದ'ತೋಡಿ ಕೊಡಳ್ಳು'ಎಂಬ ಚಿತ್ರವೇ,ಕೊನೆಯದು.
## ಮದುವೆ
'ಸುಲೋಚನ'ರು ಮದುವೆಯಾದದ್ದು, ತೆಲುಗು ಚಿತ್ರರಂಗದ ಹೆಸರಾಂತ ನಟ, ಮತ್ತು ನಿರ್ದೇಶಕ, 'ಸಿ.ಎಸ್.ರಾವ್',ರವರೊಂದಿಗೆ.ಈ ದಂಪತಿಗಳಿಗೆ, 'ಶ್ಯಾಮ ಸುಂದರ್' ಎಂಬ ಮಗ, ಮತ್ತು ಅವಳಿ-ಜವಳಿ ಹೆಣ್ಣುಮಕ್ಕಳು, 'ದೇವಿ' ಮತ್ತು 'ಶ್ರೀ,ಜನಿಸಿದರು. 
## ನಿಧನ
ಕೆಲವು ದಿನಗಳಿಂದ ರಾಜಸುಲೋಚನರವರು, ಉಸಿರಾಟದ ತೊಂದರೆಯಿಂದ ನರಳುತ್ತಿದ್ದರು. ಚೆನ್ನೈನ 'ಮಡಿಪಕ್ಕಾಂ ಆಸ್ಪತ್ರೆ'ಯಲ್ಲಿ ಆಸ್ಪತ್ರೆಯಲ್ಲಿ ಚಿಕಿತ್ಸೆಗಾಗಿ ಸೇರಿಸಲ್ಪಟ್ಟಿದ್ದರೂ ವೈದ್ಯರ ಉಪಚಾರದಿಂದ ಅವರಿಗೆ ಉಪಯೋಗಕಾಣಲಿಲ್ಲ. ೭೭ ವರ್ಷ ವಯಸ್ಸಿನ ರಾಜಸುಲೋಚನ ಚೆನ್ನೈನ ತಮ್ಮ ನಿವಾಸದಲ್ಲಿ ಸನ್.೨೦೧೩ ರ, ಮಾರ್ಚ್, ೫, ಮಂಗಳವಾರ ನಿಧನರಾದರು. 

ವರ್ಗ : ದಕ್ಷಿಣದ ಚಲನಚಿತ್ರ ತಾರೆಯರು
ಶೀರ್ಷಿಕಾ ಕಾಸರವಳ್ಳಿ

'ಚಿತ್ರ ಲೇಖ' ಧಾರಾವಾಹಿಯ 'ಜಾನ್ಹವಿ'ಪಾತ್ರಧಾರಿಯಾಗಿರುವ, ಶೀರ್ಷಿಕಾರ ದೊಡ್ಡಪ್ಪ.'ಗಿರೀಶ್ ಕಾಸರವಳ್ಳಿ'ಯವರು. **ಶೀರ್ಷಿಕಾ ಕಾಸರವಳ್ಳಿ**ಯ, ದೊಡ್ಡಮ್ಮ 'ವೈಶಾಲಿ ಕಾಸರವಳ್ಳಿ'ಯವರು. ದೊಡ್ಡಪ್ಪ ಮತ್ತು ದೊಡ್ಡಮ್ಮನವರ ಸಹಾಯದಿಂದ ಶೀರ್ಷಿಕಾಗೆ, ನಟನೆ ಬಹಳ ಸುಲಭವೆನ್ನಿಸಿತು. 'ನಟನೆ ಅಂದರೆ ಏನು' ; 'ಕ್ಯಾಮರಾ ಹೇಗೆ ಎದುರಿಸಬೇಕು', 'ಲೈಟ್ ಗೆ ಹೇಗೆ ಮುಖ ಕೊಡಬೇಕು' ಇತ್ಯಾದಿ.
## ಬಾಲ್ಯ,ಮತ್ತು ಪರಿವಾರ
'ಶೀರ್ಷಿಕಾ ಕಾಸರವಳ್ಳಿ'ಯವರ ಹುಟ್ಟೂರು,'ಕಾಸರವಳ್ಳಿ'. ತಂದೆ ನಟೇಶ್ ಶಿವಮೊಗ್ಗದಲ್ಲಿ ಅಡಿಕೆ ಮಂಡಿ ಓನರ್ ಆಗಿದ್ದರು.ಶೀರ್ಷಿಕಾ, ಶಿವಮೊಗ್ಗದಲ್ಲಿ 'ಬಿ.ಕಾಂ'ವರೆಗೆ ಓದಿದರು. ಮುಂದೆ, ಬೆಂಗಳೂರಿಗೆ 'ಎಂ.ಬಿ.ಎ' ಮಾಡಲು ಬಂದರು. ಆಗಲೇ ಧಾರಾವಾಹಿಯಲ್ಲಿ ನಟಿಸಲು ಅವಕಾಶ ಒದಗಿಬಂತು.
* ಮೊದಲ ಧಾರಾವಾಹಿ 'ಮುಂಬೆಳಕು,
*'ಎಲ್ಲರಂತಲ್ಲಮ್ಮ ನಮ್ಮ ರಾಜಿ', ಎನ್ನುವ ಮತ್ತೊಂದು ಧಾರಾವಾಹಿಯಲ್ಲಿ 'ರಾಜಿ' ಪಾತ್ರ ಸಿಕ್ಕಿತು.
*'ಸುಪ್ರಭಾತ',
*'ಮಾಡು ಸಿಕ್ಕದಲ್ಲ',
*'ಮುಂಜಾವು',
*'ಚಿತ್ರಲೇಖ'ದಲ್ಲಿ ಒಳ್ಳೆಯ ಪಾತ್ರ ಸಿಕ್ಕಿತು.
*'ತರರಂಪಂ' ಹಾಸ್ಯ ಧಾರವಾಹಿಯಲ್ಲಿ ದೊರೆತ ಪಾತ್ರ ಚೆನ್ನಾಗಿತ್ತು.ಆದರೆ ೧೫೦ ಎಪಿಸೋಡ್ ಗೆ, ಅದು ನಿಂತುಹೋಯಿತು.
## ಶೀರ್ಷಿಕಾರ ಅನಿಸಿಕೆಗಳು
ಸೌಮ್ಯ ಸ್ವಭಾವದ ಪಾತ್ರಗಳನ್ನೇ ಮಾಡುತ್ತಾ ಬಂದಿರುವ'ಶೀರ್ಷಿಕಾ'ಗೆ ಹಾಸ್ಯ ಪಾತ್ರ ಸವಾಲಾಗಿ ಬಂತು.'ಜಯಂತ್' ವಿಶ್ವಾಸ ತುಂಬಿ, ಪಾತ್ರ ಮಾಡಿಸಿದರು. ಆದರೆ ಆ ಧಾರಾವಾಹಿ ಹೆಚ್ಹು ಸಮಯ ಓಡಲಿಲ್ಲ.'ಮೂಡಲ ಮನೆ',ಮತ್ತು,'ಮುತ್ತಿನ ತೋರಣ'ಧಾರಾವಾಹಿಗಳನ್ನು ವೈಶಾಲಿಯವರು ನಿರ್ದೇಶಿಸಿದ್ದರು. ಆಗ ಅಭಿನಯಿಸಲು ಚಿಕ್ಕವಳು. ಇನ್ನೂ ವಿದ್ಯಾರ್ಥಿನಿಯಾಗಿದ್ದಳು.ಅವಳಿಗೆ ನಟಿಯಾಗುವ ಕಲ್ಪನೆಯೂ ಇರಲಿಲ್ಲ. ನಟಿಯಾಗಲು ಆಶೆ ಪಟ್ಟು ಮುಂದುವರೆದು ಕೇಳಿದಾಗ, ವೈಶಾಲಿಯವರೇ ಖುದ್ದಾಗಿ ಹೇಳಿಕೊಟ್ಟರು.ನಟನೆ ಪ್ರತಿಯೊಬ್ಬರ ಮನದಾಳದಲ್ಲಿ ಸುಪ್ತವಾಗಿರೋ ಪ್ರತಿಭೆ. ಅದನ್ನು ಸರಿಯಾಗಿ ಅಭಿವ್ಯಕ್ತಿಸೋಕೆ ಬರಬೇಕು ಅಷ್ಟೇ. ನಟನೆ ಸುಲಭವಾದರೂ ನಿರಂತರವಾಗಿ ಕಲಿಕೆ ಅಗತ್ಯ. ಕ್ಯಾಮರಾ ಹೇಗೆ ಎದುರಿಸಬೇಕು, ಬೆಳಕು ಬಿಡುವ ಕಡೆ ಹೇಗೆ ನುಂತುಕೊಳ್ಳಬೇಕು, ಮುಂತಾದ ಒಂದು ಮಟ್ಟದ ನೈಪುಣ್ಯತೆಯನ್ನು ಗುರುತಿಸಿಕೊಳ್ಳಬೇಕು. ಭರತನಾಟ್ಯದಲ್ಲಿ ಸೀನಿಯರ್ ಮತ್ತು 'ಕರ್ನಾಟಕ ಸಂಗೀತ ಹಾಡುಗಾರಿಕೆ'ಯಲ್ಲಿ ತರಪೇತಿ ಆಗಿದೆ. 

ವರ್ಗ:ಕನ್ನಡ ಕಿರುತೆರೆಯ ಅಭಿನೇತ್ರಿ
ವರ್ಗ:ಕಿರುತೆರೆ ನಟರು
ಕೆ.ಎನ್.ಸಾಳುಂಕೆ

ಶ್ರೀ ಕೇದಾರನಾಥ ಸಾಳುಂಕೆ(ಕೆ.ಎನ್.ಸಾಳುಂಕೆ)ಯವರು ಕವಿ, ಲೇಖಕ ಹಾಗೂ ನಾಟಕಕಾರರಾಗಿದ್ದರು. 

## ಜನನ
ಕೆ.ಎನ್.ಸಾಳುಂಕೆಯವರು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಗುಣದಾಳ ಗ್ರಾಮದಲ್ಲಿ ಜನಿಸಿದರು.

## ಸಾಹಿತ್ಯ
ಪ್ರಸಿದ್ಧ ನಾಟಕಗಳು

* ಕಿವುಡ ಮಾಡಿದ ಕಿತಾಪತಿ
* ನೀನೂ ಸಾಹುಕಾರನಾಗು
* ಕಾಲು ಕೆದರಿದ ಹೆಣ್ಣು
* ವಿಷಕನ್ಯೆ 
* ಭಕ್ತ ಮಾರ್ಕಂಡೇಯ 
* ತಂಗಿಯ ಮನೆ 
* ಹೊಸಬಾಳು
* ಮನೆ ಕಟ್ಟಿ ನೋಡು
* ದಾರಿ ದೀಪ
* ಕೊಲೆಗಾರ ಯಾರು?
* ಹುಚ್ಚ
* ಹೂವಿನ ಅಂಗಡಿ
* ಬದುಕು ಬಂಗಾರವಾಯಿತು
* ತಾಳಿಯ ತಕರಾರು (ಕಿವುಡ ಮಾಡಿದ ಕಿತಾಪತಿ)
* ಗುಣ ನೋಡಿ ಹೆಣ್ಣು ಕೊಡು
* ದೇವರಿಗೆ ನೆನಪಿಲ್ಲ
* ಕಣ್ಣಿದ್ದರೂ ಬುದ್ಧಿ ಬೇಕು 
* ಭಾಗ್ಯ ಬಂತು ಬುದ್ಧಿ ಹೋಯ್ತು
* ವರ ನೋಡಿ ಹೆಣ್ಣು ಕೊಡು
* ದೇವರೇ ಗತಿ
* ಒಲಿದು ಬಂದ ಹೆಂಡತಿ
* ‘ಬೆನ್ನತ್ತಿದ ಭಾಗ್ಯ
* ನಕಲಿ ಸಂಪನ್ನರು
* ರಾಜ ಮೆಚ್ಚಿದ ದಾಸಿ
* ಅನಿವಾರ್ಯ ಪತಿವ್ರತೆ (ಕೆ ಎನ್ ಸಾಳುಂಕೆ ಅವರು ರಚಿಸಿದ ನಾಟಕಗಳ ಪಟ್ಟಿಯನ್ನು ವಾರ್ತಾಭಾರತಿ ಪತ್ರಿಕೆಯಿಂದ ಹೆಕ್ಕಿಕೊಳ್ಳಲಾಗಿದೆ. ಸಾಳುಂಕೆಯವರ ಕುರಿತು ವಿವರವಾಗಿ ತಿಳಿಯಲು ಕೆಳಗೆ ಲಗತ್ತಿಸಿರುವ ಎರಡನೇ ಕೊಂಡಿಯನ್ನು ಒತ್ತಿರಿ) 

ವರ್ಗ:ನಾಟಕಕಾರರು
https://kn.wikisource.org/wiki/%E0%B2%AE%E0%B3%88%E0%B2%B8%E0%B3%82%E0%B2%B0%E0%B3%81_%E0%B2%B5%E0%B2%BF%E0%B2%B6%E0%B3%8D%E0%B2%B5%E0%B2%B5%E0%B2%BF%E0%B2%A6%E0%B3%8D%E0%B2%AF%E0%B2%BE%E0%B2%A8%E0%B2%BF%E0%B2%B2%E0%B2%AF_%E0%B2%B5%E0%B2%BF%E0%B2%B6%E0%B3%8D%E0%B2%B5%E0%B2%95%E0%B3%8B%E0%B2%B6/%E0%B2%95%E0%B2%A8%E0%B3%8D%E0%B2%A8%E0%B2%A1_%E0%B2%B0%E0%B2%82%E0%B2%97%E0%B2%AD%E0%B3%82%E0%B2%AE%E0%B2%BF

ವಾರ್ತಾಭಾರತಿಯಲ್ಲಿ ಸಾಂಳುಕೆ ಅವರ ಕುರಿತು ಗಣೇಶ ಅಮೀನಗಡ ಅವರು ಬರೆದ ಸುದೀರ್ಘ ಬರಹ
ಲಕ್ಷ್ಮಣ ರೇಖೆ

thumb|ಭಿಕ್ಷುಕನ ವೇಷದಲ್ಲಿ ರಾವಣನು ಸೀತೆಯನ್ನು ಸಮೀಪಿಸುತ್ತಾನೆ
ಲಕ್ಷ್ಮಣ ರೇಖೆ ಹಿಂದೂ ಮಹಾಕಾವ್ಯ ರಾಮಾಯಣದಲ್ಲಿ ಲಕ್ಷ್ಮಣನು ಚಿತ್ರಿಸಿದ ಮಣ್ಣಿನಲ್ಲಿರುವ ಒಂದು ರೇಖೆಯಾಗಿದೆ. ಈ ರೇಖೆಯನ್ನು ಅವನು ತನ್ನ ಹಿರಿಯ ಸಹೋದರ ರಾಮ ಮತ್ತು ರಾಮನ ಪತ್ನಿ ಸೀತೆಯೊಂದಿಗೆ ಹಂಚಿಕೊಂಡ ಕಾಡಿನ ವಾಸದ ಸುತ್ತಲೂ ಎಳೆಯಲಾಗಿದೆ. ಲಕ್ಷ್ಮಣನು ರಾಮನನ್ನು ಹುಡುಕಲು ಹೊರಟಾಗ ಸೀತೆಯನ್ನು ರಕ್ಷಿಸಲು ಈ ರೇಖೆಯನ್ನು ನಿರ್ಮಿಸಲಾಗಿದೆ. ವಾಲ್ಮೀಕಿಯ ಮೂಲ ಮಹಾಕಾವ್ಯದಲ್ಲಿ ಈ ಸಾಲು ಇಲ್ಲ.

ಕಥೆಯಲ್ಲಿ ರಾಮನು ಚಿನ್ನದ ಜಿಂಕೆಯನ್ನು ಬೆನ್ನಟ್ಟಲು ಹೋಗುತ್ತಾನೆ (ಇದು ವಾಸ್ತವವಾಗಿ ಮಾರುವೇಷದಲ್ಲಿರುವ ರಾಕ್ಷಸ ಮಾರಿಚ) ಮತ್ತು ಬಹಳ ಸಮಯದವರೆಗೆ ಹಿಂತಿರುಗುವುದಿಲ್ಲ. ಸೀತೆ ತನ್ನ ಸಹೋದರನನ್ನು ಹುಡುಕಿಕೊಂಡು ಹೊರಡುವಂತೆ ಲಕ್ಷ್ಮಣನನ್ನು ಬೇಡಿಕೊಳ್ಳುವಾಗ, ಸೀತೆ ದುಃಖದಿಂದ ಅಳುವುದನ್ನು ಸಹಿಸದ ಲಕ್ಷ್ಮಣನು ಒಲ್ಲದ ಮನಸ್ಸಿನಿಂದ ಹೋಗಿ ರಾಮನನ್ನು ಹುಡುಕಲು ನಿರ್ಧರಿಸುತ್ತಾನೆ. ಆದಾಗ್ಯೂ, ಸೀತೆಯು ವಾಸಸ್ಥಳದ ಸುತ್ತಲೂ ಎಳೆಯುವ ರಕ್ಷಣಾತ್ಮಕ ರೇಖೆಯನ್ನು ದಾಟಬಾರದು ಎಂಬ ಅವನ ಷರತ್ತಿಗೆ ಇದು ಒಳಪಟ್ಟಿರುತ್ತದೆ. ಈ ದಂತಕಥೆಯ ಪ್ರಕಾರ ರಾಮ, ಸೀತೆ ಮತ್ತು ಲಕ್ಷ್ಮಣನನ್ನು ಹೊರತುಪಡಿಸಿ ರೇಖೆಯನ್ನು ದಾಟಲು ಪ್ರಯತ್ನಿಸಿದ ಯಾರನ್ನಾದರೂ ಈ ರೇಖೆ ಸುಡುತ್ತದೆ. ಲಕ್ಷ್ಮಣನು ರಾಮನನ್ನು ಹುಡುಕಿಕೊಂಡು ಹೊರಟ ನಂತರ, ರಾಕ್ಷಸ ರಾಜ ರಾವಣನು ಭಿಕ್ಷುಕನ ರೂಪದಲ್ಲಿ ಸ್ಥಳಕ್ಕೆ ಬಂದು ಸೀತೆಯಲ್ಲಿ ಭಿಕ್ಷೆ ಬೇಡುತ್ತಾನೆ. ಈ ತಂತ್ರವನ್ನು ಅನುಮಾನಿಸದೆ, ಅವಳು ಅವನಿಗೆ ಭಿಕ್ಷೆ ನೀಡಲು ಲಕ್ಷ್ಮಣ ರೇಖೆಯನ್ನು ಅನುಮಾನಾಸ್ಪದವಾಗಿ ದಾಟುತ್ತಾಳೆ. ರಾವಣನು ತಕ್ಷಣ ಅವಳನ್ನು ಅಪಹರಿಸಿ ತನ್ನ ಪುಷ್ಪಕ ವಿಮಾನದಲ್ಲಿ ಲಂಕೆಗೆ ಹಾರುತ್ತಾನೆ.

ರಾಮನ ಕಥೆಯ ಜನಪ್ರಿಯ ಉತ್ತರ ಭಾರತದ ಅನುವಾದವಾದ ರಾಮಚರಿತಮಾನಸವು ಅರಣ್ಯ ಕಾಂಡದಲ್ಲಿ ಲಕ್ಷ್ಮಣ ರೇಖೆಯ ಕಥೆಯನ್ನು ಒಳಗೊಂಡಿಲ್ಲ. ಆದಾಗ್ಯೂ, ರಾಮಚರಿತಮಾನಸಗಳ ಲಂಕಾ ಕಾಂಡದಲ್ಲಿ (೩೫.೧) ರಾವಣನ ಪತ್ನಿ ಮಂಡೋದರಿ ಅವನ ಶೌರ್ಯದ ಪ್ರತಿಪಾದನೆಗಳ ಬಗ್ಗೆ ಅವನನ್ನು ಖಂಡಿಸುತ್ತಾಳೆ, ಏಕೆಂದರೆ ರಾಮನ ಕಿರಿಯ ಸಹೋದರ ಲಕ್ಷ್ಮಣನು ಎಳೆಯುವ ಸಣ್ಣ ರೇಖೆಯನ್ನು ಸಹ ದಾಟಲು ಅವನಿಗೆ ಸಾಧ್ಯವಾಗಲಿಲ್ಲ.

ರಾಧೆ ಶ್ಯಾಮ್ ರಾಮಾಯಣದ ಪ್ರಕಾರ, ಸೀತೆಯು ಲಕ್ಷ್ಮಣ ರೇಖೆಯನ್ನು ದಾಟುವುದನ್ನು ಆತಂಕಿತ ಸೀತೆಯು ಭಾರತೀಯ ಸಂಪ್ರದಾಯವಾದ ಅತಿಥಿ ದೇವೋ ಭವವನ್ನು ಗೌರವಿಸಲು ಮಾತ್ರ ಪ್ರಜ್ಞಾಪೂರ್ವಕವಾಗಿ ಮಾಡಿದಳು: ಅತಿಥಿಗಳಿಗೆ ದೇವರ ಗೌರವವನ್ನು ನೀಡಬೇಕು.  ಸ್ಥಳೀಯ ಸಂಪ್ರದಾಯದಲ್ಲಿ, ಈ ರೇಖೆಯನ್ನು ಈಗ ಮಹಾರಾಷ್ಟ್ರದ ನಾಸಿಕ್ ನಗರದ ಭಾಗವಾಗಿರುವ ದಂಡಕಾರಣ್ಯದ ಕಾಡಿನಲ್ಲಿರುವ ಪಂಚವಟಿಯಲ್ಲಿ ಎಳೆಯಲಾಗಿದೆ ಎಂದು ನಂಬಲಾಗಿದೆ.

## ಆಧುನಿಕ ಬಳಕೆ
ಆಧುನಿಕ ಭಾರತೀಯ ಪರಿಭಾಷೆಯಲ್ಲಿ ಲಕ್ಷ್ಮಣ ರೇಖೆಯು ಕಟ್ಟುನಿಟ್ಟಾದ ಸಂಪ್ರದಾಯ ಅಥವಾ ನಿಯಮವನ್ನು ಸೂಚಿಸುತ್ತದೆ, ಅದನ್ನು ಎಂದಿಗೂ ಮುರಿಯಬಾರದು. ಇದು ಸಾಮಾನ್ಯವಾಗಿ ಒಂದು ಕ್ರಿಯೆಯ ನೈತಿಕ ಮಿತಿಗಳನ್ನು ಸೂಚಿಸುತ್ತದೆ, ಇದು ಅನಪೇಕ್ಷಿತ ಪರಿಣಾಮಗಳಿಗೆ ಕಾರಣವಾಗಬಹುದು. 

## ಉಲ್ಲೇಖಗಳು
ವರ್ಗ:ರಾಮಾಯಣ
ಮರುಗ

thumb|ಹೂಮೊಗ್ಗುಗಳೊಂದಿಗೆ ಬೆಳೆಯುತ್ತಿರುವ ತುದಿ
**ಮರುಗ** ಲ್ಯಾಮಿಯೇಸಿ ಕುಟುಂಬಕ್ಕ ಸೇರಿದ ಒಂದು ಸುವಾಸನಾಯುಕ್ತ ಔಷಧೀಯ ಸಸ್ಯ. ಇದರ ವೈಜ್ಞಾನಿಕ ಹೆಸರು *ಒರಿಗಾನಮ್ ವಲ್ಗೇರ್* ಎಂದು. ಪುದೀನ ಹಾಗೂ ದವನಗಳ ಹತ್ತಿರದ ಸಂಬಂಧಿ. ಇದರಿಂದ ಪಡೆಯಲ್ಪಡುವ ತೈಲ ಹಲವಾರು ರೋಗಗಳಿಗೆ ಔಷಧವಾಗಿ ಉಪಯೋಗಿಸಲ್ಪಡುತ್ತದೆ.

## ವ್ಯಾಪ್ತಿ 
ಇದು ಹಿಮಾಲಯದ ಸಮಶೀತೋಷ್ಣ ಪ್ರದೇಶಗಳಲ್ಲಿ, ಕಾಶ್ಮೀರದಿಂದ ಸಿಕ್ಕಿಮ್‌ವರೆಗೆ 1.500-3.600 ಮೀ ಎತ್ತರದ ಪರ್ವತಗಳಲ್ಲಿ ಬೆಳೆಯುತ್ತದೆ. ಯೂರೋಪ್, ಉತ್ತರ ಆಫ್ರಿಕ, ಉತ್ತರ ಮತ್ತು ಪಶ್ಚಿಮ ಏಷ್ಯಗಳಲ್ಲೂ ಉಂಟು. ಭಾರತದಲ್ಲಿ ಇದನ್ನು ಹೂತೋಟಗಳಲ್ಲಿ ಬೆಳೆಸುವುದಿದೆ. ಸಿಮ್ಲಾ ಮತ್ತು ಕಾಶ್ಮೀರಗಳಲ್ಲಿ ಇದನ್ನು ವ್ಯಾಪಕವಾಗಿ ಬೆಳೆಸಲಾಗುತ್ತದೆ.

## ಸಸ್ಯ ವಿವರಣೆ 
ಇದು ಬಹುವಾರ್ಷಿಕ ಮೂಲಿಕೆ ಸಸ್ಯ. ಇದರ ಸಾಮಾನ್ಯ ಎತ್ತರ 20-90 ಸೆಂಮೀ. ಎಲೆಗಳು ಸರಳ; 1.5 ಸೆಂಮೀ ಉದ್ದ, 0.6 ಸೆಂಮೀ ಅಗಲ ಇದ್ದು ಅಂಡಾಕಾರದವಾಗಿವೆ. ಎಲೆಯಲಗಿನ ಮೇಲೆಲ್ಲ ನವುರಾದ ರೋಮಗಳುಂಟು. ಇಡೀ ಗಿಡ, ಪ್ರಧಾನವಾಗಿ ಎಲೆಗಳು, ಸುವಾಸನಾಯುಕ್ತ. ಹೂಗಳು ಊದಾ ಇಲ್ಲವೆ ನಸುಗೆಂಪು ಬಣ್ಣದವು; ಸೀಮಾಕ್ಷಿ ಮಾದರಿಯ ಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ.

## ಕೃಷಿ 
ಬೀಜಗಳಿಂದ, ಕಾಂಡ ಮತ್ತು ಬೇರು ತುಂಡುಗಳಿಂದ ವೃದ್ಧಿ. ಗಿಡ ನೆಡುವ ಕಾಲ ಮೈದಾನಗಳಲ್ಲಿ ಅಕ್ಟೋಬರ್, ಬೆಟ್ಟ ಸೀಮೆಗಳಲ್ಲಿ ಮಾರ್ಚಿ-ಏಪ್ರಿಲ್.

## ಉಪಯೋಗಗಳು 
ಈ ಸಸ್ಯದಿಂದ ಪಡೆಯಲಾಗುವ ಪರಿಮಳಯುಕ್ತ ಚಂಚಲತೈಲ ಉದರಶೂಲೆ, ಅತಿಸಾರ ಮತ್ತು ಉನ್ಮಾದಗಳಲ್ಲಿ ಉತ್ತೇಜಕವಾಗಿ ಉಪಯುಕ್ತವೆನಿಸಿದೆ. ಸಂಧಿವಾತ ಸಂದರ್ಭಗಳಲ್ಲಿ ಇದನ್ನು ನೋವಿರುವ ಗಂಟುಗಳಿಗೆ ಹಚ್ಚುವುದುಂಟು. ಹಲ್ಲುನೋವನ್ನು ಇದು ಶಮನ ಮಾಡುವುದೆನ್ನಲಾಗಿದೆ. ಈ ತೈಲವನ್ನು ಕಿವಿನೋವಿದ್ದಾಗ ಹಾಕಿದರೆ ನೋವು ವಾಸಿಯಾಗುತ್ತದೆ. ಕೂದಲ ಬೆಳೆವಣಿಗೆಗೆ ಉತ್ತೇಜನಕಾರಿ. ಹಿತವಾದ ಪರಿಮಳದಿಂದಾಗಿ ಇದರ ಎಲೆಗಳನ್ನು ಮಲ್ಲಿಗೆ ಮುಂತಾದ ಹೂಗಳ ಮಾಲೆಯಲ್ಲಿ ಹೂಗಳ ಮಧ್ಯೆ ಇಟ್ಟು ಕಟ್ಟುವುದುಂಟು. ಕೇಶಾಲಂಕಾರಕ್ಕಾಗಿ ಕೂಡ ಉಪಯೋಗಿಸುತ್ತಾರೆ. ದೇವತಾರ್ಚನೆಗೂ ಇದು ಪವಿತ್ರ ಎಂಬ ಭಾವನೆ ಹಿಂದೂಗಳಲ್ಲಿದೆ. ಮರುಗದ ಎಲೆಗಳು ಖಾದ್ಯ ಯೋಗ್ಯ. ಇವುಗಳ ಚಟ್ನಿ ಬಲು ರುಚಿಕರ ಎಂದು ಹೆಸರಾಗಿದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* *Origanum majorana* List of Chemicals in Dr. Duke's Databases
* *Origanum majorana* in the Plants For A Future database
* 

ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಿರ್ಲೆ ಸಾಹುಕರ್ ಕೊಟೇಗೌಡ

**ಮಿರ್ಲೆ ಸಾಹುಕರ್ ಕೊಟೇಗೌಡರು**

ಸಾಹುಕಾರ್ ಕೋಟೆಗೌಡರು ಮಿರ್ಲೆ ಅಭಿವೃದ್ಧಿಗೆ ತಮ್ಮದೇ ಆದ ಕೊಡುಗೆ ನೀಡಿದ್ದಾರೆ. ಮಿರ್ಲೆಯಲ್ಲಿರುವ ಸರ್ಕಾರಿ ಆಸ್ಪತ್ರೆಯನ್ನು ೨೮.೮.೧೯೪೧ ರಲ್ಲಿ (ಹೆರಿಗೆ ಆಸ್ಪತ್ರೆಯನ್ನು ಹೊರತುಪಡಿಸಿದಂತೆ) ಮತ್ತು ಶಾರದ ಶೀಶುವಿಹಾರವನ್ನು ದಾನವಾಗಿ ಕಟ್ಟಿಸಿ ಕೊಟ್ಟಿದ್ದರು. ಚುಂಚನಕಟ್ಟೆ ಶ್ರೀ ಕೊದಂಡ ರಾಮ ದೇವಾಲಯದ ಧರ್ಮಧಶೀ೯ಯಾಗಿ ೨೯ ವರ್ಷ (೧೯೨೯-೧೯೫೮) ಸೆವೇಸಲ್ಲಿಸಿದ್ದರು, ಇವರ ಸೇವೆಯನ್ನು ಮನಗಂಡು ಇಂದಿನ ಚುಂಚನಕಟ್ಟೆಯ ಮುಖ್ಯ ವೃತ್ತದಲ್ಲಿರುವ ಬಸವನ ಪ್ರತಿಮೆಯ ಬದಲು ಇವರ ಪುತ್ಥಳಿಯನ್ನು ಪ್ರತಿಷ್ಠಾಪಿಸಲು ತೀರ್ಮಾನವಾಗಿತ್ತು. ಆದರೆ ಅಂದಿನ ಹಲವು ಭಿನ್ನಪರಿಸ್ಥಿತಿಯಲ್ಲಿ ತೀರ್ಮಾನ ಬದಲಿಸಿ ಬಸವನ ಪುತ್ಥಳಿಯನ್ನು ಪ್ರತಿಷ್ಠಾಪಿಸಲಾಯಿತು.ಇಷ್ಟಾದರೂ, ಮೈಸೂರುಸಂಸ್ಥಾನವು ಇವರ ಕಾರ್ಯ ವೈಖರಿ ಮತ್ತು ಸೇವೆಗಳನ್ನು ಗುರ್ತಿಸಿ ಇವರಿಗೆ ಸಾಹುಕರ, ದಾನಶೂರ ಎಂಬ  ಭಿನ್ನಮತಳೆಯನ್ನು ನೀಡಿ ಗೌರವಿಸಿತ್ತು,ಇದರಿಂದಲೇ ಇವರಿಗೆ ಕೋಟೆಗೌಡ ಎಂಬ ಹೆಸರ ಬದಲಾಗಿ ಸಾಹುಕಾರ್ ಕೋಟೆಗೌಡ ಎಂಬ ಹೆಸರು ಇಂದಿಗೂ ಚಾಲ್ತಿಯಲ್ಲಿದೆ.

ವರ್ಗ:ಜನ
ಸಂಧ್ಯಾ ಪೈ

thumb|right|300px|'ಶ್ರೀಮತಿ.ಸಂಧ್ಯಾ ಪೈ'

**ಶ್ರೀಮತಿ ಸಂಧ್ಯಾ ಪೈ** ಕನ್ನಡದ ಪತ್ರಿಕೋದ್ಯಮಿ ಹಾಗೂ ಲೇಖಕಿ. ಕರ್ನಾಟಕದ ಜನಪ್ರಿಯ ವಾರಪತ್ರಿಕೆ ತರಂಗ ಸೇರಿದಂತೆ ಮಣಿಪಾಲ್ ಮೀಡಿಯಾ ನೆಟ್ವರ್ಕ್ನ ನಾಲ್ಕು ಮ್ಯಾಗಜೀನ್ ಗಳಿಗೆ ಸಂಪಾದಕಿಯಾಗಿ ಹೆಸರು ಮಾಡಿದವರು. ಹಲವು ಪುಸ್ತಕಗಳನ್ನು ಬರೆದಿದ್ದಾರೆ.

## ಸಂಪಾದಕಿಯಾಗಿ
ಈಗ ಅವರು ೪ ಪತ್ರಿಕೆಗಳನ್ನು ನಡೆಸಿಕೊಂಡು ಹೋಗುತ್ತಿದ್ದಾರೆ.

* 'ತರಂಗ', ಕನ್ನಡದ ವಾರಪತ್ರಿಕೆಗಳಲ್ಲಿ ಅತಿ ಹೆಚ್ಛಿನ ಪ್ರಸಾರ ಹೊಂದಿದೆ.
* 'ತುಷಾರ', ಮಾಸಪತ್ರಿಕೆ. 
* 'ರೂಪತಾರ', ಕನ್ನಡ ಚಲನಚಿತ್ರಗಳ ಬಗ್ಗೆ ಮಾಹಿತಿ ನೀಡುವ ತಿಂಗಳ ಪತ್ರಿಕೆ
* 'ತುಂತುರು', ಮಕ್ಕಳ ಪಾಕ್ಷಿಕ.

## ಕಿರುತೆರೆ ಧಾರವಾಹಿಯ ಸಾಹಿತಿಯಾಗಿ
*ಶ್ರೀಮತಿ. ಪೈ ಬರೆದು ನಿರ್ದೇಶಿಸಿದ ಸುಮಾರು ೨೫೨ ಎಪಿಸೋಡ್ ಗಳ 'ಚಂದ್ರಮ' ಈ-ಟಿವಿಯಲ್ಲಿ ಬಿತ್ತರಗೊಂಡಿತು. 
*ಮತ್ತೊಂದು ಧಾರಾವಾಹಿ 'ಗುಪ್ತಗಾಮಿನಿ' ೮ ಪ್ರಶಸ್ತಿಗಳನ್ನು ತನ್ನ ತೆಕ್ಕೆಯಲ್ಲಿ ಪಡೆದಿದೆ. 

## ಇತರ ಆಸಕ್ತಿಗಳು
'ಎಂಬ್ರಾಯ್ಡರಿ', 'ಭಾರತೀಯ ಅಡುಗೆ-ಕಲೆಗಳಲ್ಲಿ ಅತಿ ಆಸಕ್ತರು'. ವೈಚಾರಿಕತೆಯ ಮನೋಭಾವ, ವೈಜ್ಞಾನಿಕ ದೃಷ್ಟಿಕೋನ, ಹಾಗೂ ಹೊಸವಿಚಾರಗಳನ್ನು ಒರೆಹಚ್ಚಿ ತರಂಗ ಪತ್ರಿಕೆಯಲ್ಲಿ 'ಪ್ರಿಯ ಓದುಗ', ಎನ್ನುವ ಶೀರ್ಷಿಕೆಯಲ್ಲಿ ಹಲವಾರು ಲೇಖನಗಳನ್ನು ಬರೆದಿದ್ದಾರೆ. ವೇದಾಂತದಿಂದ 'ಉಪನಿಷದ್','ಭಗವದ್ಗೀತ','ಯೋಗ','ತಂತ್ರ', 'ಜೆನ್' ಬಗ್ಗೆ ಎಲ್ಲಾ ಪ್ರಕಾರದ ಲೇಖನಗಳನ್ನೂ ಪ್ರಕಟಿಸಿದ್ದಾರೆ. ಒಳ್ಳೆಯ ಸಾಮಾಜಿಕ ಕಾರ್ಯಕರ್ತೆಯೆಂದು ಪರಿಚಿತರಾಗಿದ್ದಾರೆ. ಮಹಿಳೆಯರ ಹಿತರಕ್ಷಣೆ ಬಗ್ಗೆ ಕಾಳಜಿಯಿಂದ ಮಣಿಪಾಲ್ ಮಹಿಳಾ ಸಮಾಜ ಅಧ್ಯಕ್ಷೆಯಾಗಿ ಸೇವೆಸಲ್ಲಿಸುತ್ತಿದ್ದಾರೆ.

## ಗೌರವ ಡಾಕ್ಟರೇಟ್ ಪದವಿ
ಗುಲ್ಬರ್ಗಾನಗರದಲ್ಲಿ ೩, ಮಾರ್ಚ್, ಭಾನುವಾರ ನಡೆದ ಸನ್.೨೦೧೩ ರ ಸಾಲಿನ, ಕರ್ನಾಟಕ ರಾಜ್ಯ ಮಹಿಳಾ ವಿಶ್ವವಿದ್ಯಾಲಯದ ನಾಲ್ಕನೇ ಘಟಿಕೋತ್ಸವದ ಪದವಿ ಪ್ರದಾನ ಸಮಾರಂಭದಲ್ಲಿ ಗೌರವ ಡಾಕ್ಟರೇಟ್ ಪದವಿಯನ್ನು ನೀಡಿ ಗೌರವಿಸಲಾಯಿತು. ಕುಲಪತಿ ಡಾ.ಮೀನಾ ಚಂದಾವರಕರ್ ಈ ಗೌರವ ಪ್ರದಾನ ಮಾಡಿದರು. 

## ಕೃತಿಗಳು
## ಪ್ರಶಸ್ತಿ ಪುರಸ್ಕಾರಗಳು
* ಪತ್ರಿಕೋದ್ಯಮದಲ್ಲಿ ಅತಿ ಹೆಚ್ಚಿನ ಸಾಧನೆಗಾಗಿ 'ಅತ್ತಿಮಬ್ಬೆ ಪ್ರಶಸ್ತಿ'
* ಸನ್.೨೦೦೩ ರ ವರ್ಷದ ವ್ಯಕ್ತಿ ಅತಿ ಹೆಚ್ಚಿನ ಕಾರ್ಯಕ್ಷೇತ್ರದಲ್ಲಿ ಕೊಡುಗೆ. 
* ಸನ್.೨೦೦೫ ರಲ್ಲಿ, ಶ್ರವಣಬೆಳಗೊಳದ ಭಟ್ಟಾರಿಕ ಚಾರುಕೀರ್ತಿ ಸ್ವಾಮೀಜಿಯವರ ಹಸ್ತದಿಂದ 'ಸಾಧನ ಪ್ರಶಸ್ತಿ'  
* ಸನ್.೨೦೦೬ ರಲ್ಲಿ ಪತ್ರಿಕೋದ್ಯಮದಲ್ಲಿ ಅತ್ಯುತ್ತಮ ಸೇವೆಸಲ್ಲಿಸಿದ 
* ಸನ್.೨೦೦೭ ರಲ್ಲಿ,ಹೊಸನಗರದ ಶ್ರೀ ರಾಮಚಂದ್ರ ಮಠ್ ವತಿಯಿಂದ, 'ಶ್ರೀ ಮಾತಾಪ್ರಶಸ್ತಿ'   
* ಸನ್. ೨೦೧೩ ರಲ್ಲಿ ಪತ್ರಿಕೋದ್ಯಮದಲ್ಲಿನ ಸೇವೆಯನ್ನು ಗಮನಿಸಿ, 'ಗೌರವ ಡಾಕ್ಟರೇಟ್ ಪದವಿ'.
* ಸನ್.೨೦೧೫ ರಲ್ಲಿ ಮುಂಬಯಿನಗರದ 'ಚೆಂಬೂರು ಕರ್ನಾಟಕ ಸಂಘದ ರಾಷ್ಟ್ರೀಯ ಕನ್ನಡ ರತ್ನ ಪ್ರಶಸ್ತಿ' ಪ್ರದಾನ.
*'ಆರ್ಯಭಟ್ಟ ಸಾಂಸ್ಕೃತಿಕ ಸಂಸ್ಥೆ'ಯ ವತಿಯಿಂದ ಪ್ರಶಸ್ತಿ. 

## ಉಲ್ಲೇಖಗಳು
ವರ್ಗ: ಕರ್ನಾಟಕದ ಪತ್ರಕರ್ತರು
ವರ್ಗ: ಲೇಖಕಿಯರು
ವರ್ಗ:ಪತ್ರಿಕೋದ್ಯಮಿಗಳು
ಮಸಾಲೆ ದೋಸೆ

ಮಸಾಲಾ ದೋಸಾ ಅಥವಾ ಮಸಾಲೆ ದೋಸೆ ಎಂಬುದು ಒಂದು ಪ್ರಸಿದ್ಧ ದಕ್ಷಿಣ ಭಾರತದ ಆಹಾರ. ದೋಸೆಯಲ್ಲಿ  ಸ್ವಲ್ಪ ಮಾರ್ಪಾಡು ಮತ್ತು ಇದರ ಉಗಮವು ಮಂಗಳೂರಿನ ತುಳುವರಿಂದ ಆಯಿತು. ಭಾರತದಾದ್ಯಂತ ಉಡುಪಿ ಹೋಟೆಲ್ (ಗಳು) ನವರು ಇದನ್ನು ಜನಪ್ರಿಯಗೊಳಿಸಿದರು.https://www.tripadvisor.in/ShowUserReviews-g737164-d3912326-r326731026-Mitra_Samaj-Udupi_Udupi_District_Karnataka.html ಇದನ್ನು ಅಕ್ಕಿ, ಮಸೂರ, ಆಲೂಗಡ್ಡೆ, ಮೆಂತ್ಯ, ಕರಿಬೇವುಗಳಿಂದ ತಯಾರಿಸಲಾಗುತ್ತದೆ ಮತ್ತು ಚಟ್ನಿ ಮತ್ತು ಸಾಂಬಾರ್ ನಿಂದ ಬಡಿಸಲಾಗುತ್ತದೆ. ದಕ್ಷಿಣ ಭಾರತದಲ್ಲಷ್ಟೇ ಜನಪ್ರಿಯವಾಗಿಲ್ಲದೆ, ಇದು ದೇಶದ ಇತರ ಭಾಗಗಳಲ್ಲಿಯೂ ಮತ್ತು ಸಾಗರೋತ್ತರದಲ್ಲಿಯೂ ಸಹ ಕಾಣಬಹುದು. ದಕ್ಷಿಣ ಭಾರತದಲ್ಲಿ ಮಸಾಲಾ ದೋಸೆಯ ತಯಾರಿ ನಗರದಿಂದ ನಗರಕ್ಕೇ ಬದಲಾಗುತ್ತದೆ.    

ತಮಿಳರ ಮೂಲತಃ ದೋಸೆ ದಪ್ಪ ಮತ್ತು ಮೃದುವಾದದ್ದು. ಈ ದಿನಗಳಲ್ಲಿ ಕುರುಕುರು ಅಥವಾ ಗರಿಯಾದ, ತೆಳುವಾದ ದೋಸೆಗಳು ಪ್ರಸಿದ್ದ ಮತ್ತು ಇದನ್ನು ಮೊದಲು ಕರ್ನಾಟಕದಲ್ಲಿ ಮಾಡಲಾಯಿತು.

thumbnail|right|ಮಸಾಲೆ ದೋಸೆ

## ಪೌಷ್ಟಿಕ ಮೌಲ್ಯ
ದೋಸೆ ಪರಿಪೂರ್ಣ ಉಪಹಾರ ಖಾದ್ಯ ಮತ್ತು ರಸ್ತೆ ಆಹಾರವಾಗಿದೆ. ಇದರಲ್ಲಿ  ಕಾರ್ಬೋಹೈಡ್ರೇಟ್ ಹೆಚ್ಚು ಮತ್ತು ಸ್ಯಾಚುರೇಟೆಡ್ ಕೊಬ್ಬು ಅಥವಾ ಯಾವುದೇ  ಸಕ್ಕರೆ ಇಲ್ಲ. ಅದರಲ್ಲಿ ಉದ್ದಿನ ಬೇಳೆ (ವಿಗ್ನೋ ಮುಂಗೋ) ಮತ್ತು ಅಕ್ಕಿಯಂತಹ ಪದಾರ್ಥಗಳನ್ನು ಹೊಂದಿದೆ, ಇದರಲ್ಲಿ ಪ್ರೋಟೀನ್ ಸಮೃದ್ಧವಾಗಿದೆ. ಇದರ ತಯಾರಿಯಲ್ಲಿ ಫರ್ಮೆಂಟೇಶನ್ ಕ್ರಿಯೆ ಒಳಗೊಂಡಿದ್ದು, ಇದು  ವಿಟಮಿನ್ ಸಿ ಮತ್ತು ವಿಟಮಿನ್ ಬಿ ಪ್ರಮಾಣವನ್ನು ಹೆಚ್ಚಿಸುತ್ತದೆ. ದೋಸೆಯು ಹೆಚ್ಚಿನ ಗ್ಲೈಸೆಮಿಕ್ ಸೂಚ್ಯಂಕ ಹೊಂದಿದ್ದು ಮಧುಮೇಹ ಹೊಂದಿರುವವರು ಇದನ್ನು ತಪ್ಪಿಸಬೇಕು. ಇದು ಕಡಿಮೆ ಕ್ಯಾಲೋರಿ ಆದರೆ ಹೆಚ್ಚಿನ ಕೊಬ್ಬು ಹೊಂದಿದೆ.

## ತಯಾರಿ
ಮಸಾಲಾ ದೋಸೆಯು ತುಂಬಿಸಲಾದ ದೋಸೆ. ಇದರಲ್ಲಿ ಎರಡು ಭಾಗಗಳಿವೆ:  ದೋಸೆ ಮತ್ತು ತುಂಬುವುದು. ದೋಸೆಯನ್ನು

ಸಾಮಾನ್ಯವಾಗಿ ಅಕ್ಕಿ ಮತ್ತು ಮಸೂರವನ್ನು ರಾತ್ರಿ ನೀರಿನಲ್ಲಿ ನೆನೆಸಿ ಮತ್ತು ರುಬ್ಬಿ ಹಿಟ್ಟನ್ನು ಮಾಡಲಾಗುತ್ತದೆ. ಹುದುಗಿಸಿದ ಮಿಶ್ರಣವನ್ನು ದೋಸೆಯನ್ನು ಮಾಡಲು ಬಳಸಲಾಗುತ್ತದೆ.http://www.pbs.org/food/recipes/masala-dosa-south-indian-crepes/ ತುಂಬುವುದನ್ನು  ಬೇಯಿಸಲಾದ ಆಲೂಗಡ್ಡೆ ಹಾಗೂ  ಈರುಳ್ಳ್ಳಿಯಿಂದ ಮಾಡಲಾಗುತ್ತದೆ  ಸಾಸಿವೆ ಬೀಜಗಳಿಂದ ಒಗ್ಗರಣೆ  ಮತ್ತು ತುರಿದ ತೆಂಗಿನಕಾಯಿ,  ಕೊತ್ತಂಬರಿ ಮತ್ತು ನಿಂಬೆ ರಸದಿಂದ ಅಲಂಕರಿಸಲಾಗುತ್ತದೆ. 

ಮೈಸೂರು ಮಸಾಲೆ ದೋಸೆಯು ಕೆಂಪು ಚಟ್ನಿ ಹೊಂದಿದ್ದು ಕೆಂಪು ಮೆಣಸು, ಈರುಳ್ಳಿಯಿಂದ ಮಾಡಲಾಗುತ್ತದೆ ಮತ್ತು ಆಲೂಗಡ್ಡೆ ತುಂಬುವ ಮೊದಲು ಬೆಳ್ಳುಳ್ಳಿಯನ್ನು ದೋಸೆಯ ಒಳಗಡೆ ಹಚ್ಚಬೇಕು. 

ಇದನ್ನು  ಸಂಪೂರ್ಣ ಊಟ ಮಾಡಲು, ದೋಸೆ ಹೆಚ್ಚಾಗಿ ತರಕಾರಿಗಳು ಮತ್ತು ಸಾಸ್ ನಿಂದ ತುಂಬಿರುವುದು. ಸಾಮಾನ್ಯವಾಗಿ ಸಸ್ಯಾಹಾರಿ ಪದಾರ್ಥ ದೋಸೆಯೊಂದಿಗೆ  ಬಡಿಸಲಾಗುತ್ತದೆ.

## ಪದಾರ್ಥಗಳು
ಅಕ್ಕಿ, ಉದ್ದಿನಬೇಳೆ, ಸಾಸಿವೆ, ಮೆಂತ್ಯ ಬೀಜಗಳು, ಉಪ್ಪು, ಸಸ್ಯಜನ್ಯ ಎಣ್ಣೆ, ಆಲೂಗಡ್ಡೆ, ಈರುಳ್ಳಿ, ಹಸಿರು ಮೆಣಸು, ಕರಿಬೇವಿನ ಸೊಪ್ಪು, ಅರಶಿನ.

## ಬದಲಾವಣೆಗಳು
ಮೈಸೂರು ಮಸಾಲೆ ದೋಸೆ, ರವಾ ಮಸಾಲೆ ದೋಸೆ, ಈರುಳ್ಳಿ ಮಸಾಲೆ ದೋಸೆ, ಕಾಗದದ ಮಸಾಲೆ ದೋಸೆ, ಮಿನಿ ಸೋಯಾ ದೋಸೆ, ಪೆಸರಟ್ಟು, ಬೆಣ್ಣೆ ದೋಸೆ.https://www.vegrecipesofindia.com/dosa-recipes/

## ಉಲ್ಲೇಖಗಳು
ವರ್ಗ:ಆಹಾರ ಪದಾರ್ಥಗಳು
ಸಿ.ಆರ್.ಸತ್ಯ

ತಿರುವನಂತಪುರದಲ್ಲಿರುವ ಇಸ್ರೋದ ಕೇಂದ್ರ ವಿ.ಎಸ್.ಎಸ್.ಸಿ.ವು ದೇಶದ ಹೆಮ್ಮೆಯ ರಾಕೆಟ್^ಗಳನ್ನು ನಿರ್ಮಿಸುತ್ತದೆ.  ಈ ಸಂಸ್ಥೆಯ ಆರಂಭದ ದಿನಗಳಿಂದಲೂ ವಿಜ್ಞಾನಿಯಾಗಿ ಕಾರ್ಯನಿರ್ವಹಿಸಿದ ಸಿ.ಆರ್.ಸತ್ಯ ಅವರು ಸಮ್ಮಿಶ್ರ ವಸ್ತು ಅಂದರೆ ಕಾಂಪಾಸಿಟ್ ಸಾಮಗ್ರಿಯನ್ನು ದೇಶೀಯವಾಗಿ ಉತ್ಪಾದಿಸಿದವರು.  ಅಬ್ದುಲ್ ಕಲಾಮ್ ಅವರ ಮಾರ್ಗದರ್ಶನದಲ್ಲಿ ಈ ವಿಶೇಷ ಸಾಮಗ್ರಿಯ ಸುಲಭ ತಯಾರಿಕೆಯತ್ತ ತೊಡಗಿಕೊಂಡರು.  ವಿ.ಎಸ್.ಎಸ್.ಸಿ.ಯ ತಾಂತ್ರಿಕ ನಿರ್ದೇಶಕರಾಗಿದ್ದ ಸಮಯದಲ್ಲಿ ದೇಶೀಯವಾಗಿ ಅತ್ಯಮೂಲ್ಯ ಎಂಜಿನಿಯರಿಂಗ್ ಸಾಮಗ್ರಿಗಳ ಉತ್ಪಾದನೆಗೆ ನೆರವಾಗಲೆಂದು ಟಾಟಾ ಸಮೂಹದ ಟಾಟಾ ಅಡ್ವಾನ್ಸ್ಡ್ ಮೆಟೀರಿಯಲ್ಸ್ನ ಉಪಾಧ್ಯಕ್ಷರ ಹೊಣೆ ಹೊತ್ತುಕೊಂಡರು.  ಪ್ರಸ್ತುತ ಅದೇ ಕಂಪನಿಗೆ ತಾಂತ್ರಿಕ ಸಲಹೆಗಾರರಾಗಿ ಕೆಲಸ ಮಾಡುತ್ತಿದ್ದಾರೆ.

ಕನ್ನಡದಲ್ಲಿ ಬರಹ ಅದರಲ್ಲೂ ಹಾಸ್ಯ ಬರಹಗಳತ್ತ ಸಿ.ಆರ್.ಸತ್ಯ ಅವರಿಗೆ ವಿಶೇಷ ಒಲವು.  ಆವರ ಅನೇಕ ಹಾಸ್ಯ ಬರಹಗಳ ಸಂಗ್ರಹ, ವ್ಯಕ್ತಿ ಪರಿಚಯಗಳ ಸಂಗ್ರಹ, ವೃತ್ತಿ ಜೀವನದ ಅನುಭವಗಳ ಸಂಗ್ರಹ, ತಾಂತ್ರಿಕ ಲೇಖನಗಳ ಸಂಗ್ರಹ .... ಹೀಗೆ ಅವರ ಅನೇಕ ಕನ್ನಡ ಕೃತಿಗಳು ಪ್ರಕಟಗೊಂಡಿವೆ.  ಯು.ಆರ್.ರಾವ್ ಹಾಗೂ ವಿಕ್ರಮ್ ಸಾರಾಭಾಯ್ ಅವರ ಜೀವನ ಚರಿತ್ರೆಗಳನ್ನೂ ಸಹಾ ಸಿ.ಆರ್.ಸತ್ಯ ರಚಿಸಿದ್ದಾರೆ.  ಅವರ ಹಾಸ್ಯ ಲೇಖನಗಳು ಅಪರಂಜಿ ಮಾಸ ಪತ್ರಿಕೆಯಲ್ಲಿ ತಪ್ಪದೇ ಪ್ರಕಟವಾಗುತ್ತಿವೆ.

ಅಳಿವಿಲ್ಲದ ಸ್ಥಾವರ ಎಂಬ ಅವರ ಪುಸ್ತಕವು ಒಬ್ಬ ಹೊರನಾಡ ಕನ್ನಡಿಗನಾಗಿ, ಕೇರಳದ ಚರಿತ್ರೆ, ನಾಡು, ನುಡಿಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡ ಕೃತಿ.  ಅವರ ಅನ್ವೇಷಣೆಯ ಕೇಂದ್ರ ಬಿಂದುವಾದ ಅನಂತಶಯನದ ಭೌತಿಕ ವೈಭವವನ್ನು ಬಹು ಸ್ವಾರಸ್ಯವಾಗಿ ನಿರೂಪಿಸಿರುವ ಸಿ.ಆರ್.ಸತ್ಯ ಹೆಜ್ಜೆ ಹೆಜ್ಜೆಗೂ ಕೃತಿಯ ಬಗ್ಗೆ ಕುತೂಹಲವನ್ನು ಹೆಚ್ಚಿಸುತ್ತಾರೆ.  ಇದೇ ಪುಸ್ತಕದ ಇಂಗ್ಲಿಷ್ ಆವೃತ್ತಿ Sentinels of Glory ಅನ್ನು ಅಬ್ದುಲ್ ಕಲಾಮ್ ತೀವ್ರವಾಗಿ ಮೆಚ್ಚಿಕೊಂಡಿದ್ದಾರೆ

ವರ್ಗ:ಕನ್ನಡದ ವಿಜ್ಞಾನಿಗಳು
ವರ್ಗ: ಸಾಹಿತಿಗಳು
ಕೂರ್ಮಾವತಾರ (ಚಲನಚಿತ್ರ)

**ಕೂರ್ಮಾವತಾರ** ಗಿರೀಶ್ ಕಾಸರವಳ್ಳಿ ನಿರ್ದೇಶಿನದ ಕನ್ನಡ ಚಲನಚಿತ್ರ. ಇದು ಅದೇ ಹೆಸರಿನಲ್ಲಿ  ಕುಂ.ವೀರಭದ್ರಪ್ಪ ಅವರು  ಬರೆದ ಕನ್ನಡ ಕಾದಂಬರಿಯನ್ನು  ಆಧರಿಸಿದೆ.

## ಕಥಾಹಂದರ
ಕೂರ್ಮಾವತಾರ ಇಲ್ಲಿ ಒಂದು ರೂಪಕ. ಸುರಾಸುರರುಸಮುದ್ರ ಮಂಥನ ಮಾಡುತ್ತಿರುವ ಸಮಯದಲ್ಲಿ, ಕಡೆಗೋಲಾಗಿ ಬಳಸಿದ ಮಂದರ ಪರ್ವತ ಮುಳುಗ ತೊಡಗಿದಾಗ ಮಹಾವಿಷ್ಣು ಕೂರ್ಮದ ಅವತಾರ ತಾಳಿ ಮುಳುಗುತ್ತಿರುವ ವಿಶ್ವವನ್ನು ಎತ್ತಿ ಹಿಡಿಯುತ್ತಾನೆ. ಭೌತಿಕ ಸುಖ ಲೋಲುಪ್ತತೆಯಲ್ಲಿ ಮುಳುಗಿ, ನಮ್ಮ ವ್ಯವಹಾರಗಳಲ್ಲಿ ಭಿನ್ನ ನೈತಿಕ ಮೌಲ್ಯಗಳಿಗೆ ಮಹತ್ವ ಕೊಡುತ್ತಿರುವ ಇಂದಿನ ಕಾಲ ಘಟ್ಟದಲ್ಲಿ ಜಗತ್ತಿಗೊಂದು ಪರ್ಯಾಯ ಮಾದರಿ ಕೊಡಬಲ್ಲ ಗಾಂಧಿವಾದ ಕೂರ್ಮ ಆದೀತೆ ಎಂಬ ಜಿಜ್ನಾಸೆ  ಕಥೆಯ ಅನೇಕ ಆಶಯಗಳಲ್ಲೊಂದು.

## ಸಾರಾಂಶ
ನೋಡಲು ಗಾಂಧೀಜಿಯ ಹೋಲಿಕೆ ಇದೆ ಎನ್ನುವ ಏಕ ಮಾತ್ರ ಕಾರಣಕ್ಕೆ ಸರ್ಕಾರಿ ನೌಕರ ಆನಂದ ರಾವ್‌ಗೆ  ಟಿವಿ ಸೀರಿಯಲ್ ನಲ್ಲಿ ಗಾಂಧಿ ಪಾತ್ರ ಮಾಡುವ ಅವಕಾಶ ಸಿಗುತ್ತದೆ. ಅದರಿಂದ ಸಿಗಬಹುದಾದ ಹಣ ಮತ್ತು ಜನಪ್ರಿಯತೆಗೆ ಮರುಳಾದ ರಾಯರ ಮಗ ಹಾಗೂ ಸೊಸೆಯ ಒತ್ತಾಯ ಮಾಡಿದಾಗ ರಾಯರು ಆ ಪಾತ್ರ ಒಪ್ಪಿಕೊಳ್ಳುತ್ತಾರೆ. ಪಾತ್ರಮಾಡುತ್ತಾ ಹೋದಂತೆ ರಾಯರಲ್ಲಿ ಎರಡು ಭಿನ್ನ ರೀತಿಯ ಯಾನ ಆರಂಭವಾಗುತ್ತದೆ. ಗಾಂಧೀಜಿಯ ಬದುಕನ್ನು ಪುನರಾವಲೋಕಿಸುತ್ತಾ ಸಾಗಿದ ರಾಯರಿಗೆ ತನ್ನ ವೈಯಕ್ತಿಕ ಬದುಕಿನಲ್ಲಿ ತಾನು ತನ್ನ ಮೃತ ಪತ್ನಿಯ ಬಗ್ಗೆ ತಳೆದ ಕೆಲವು ನಿರ್ಧಾರಗಳು ಅಮಾನವೀಯವಾಗಿದ್ದವು ಅನ್ನಿಸ ತೊಡಗುತ್ತದೆ. ಹಾಗೆಯೇ ಗಾಂಧೀಜಿ ತಮ್ಮ ಮಗ ಹರಿಲಾಲ್ ಬಗ್ಗೆ ತಳೆದ ನಿಲುವು ಅನಾದರ ಎನ್ನಿಸಿ ತನ್ನ ಮನೆ ಸಂಸಾರದ ಬಗ್ಗೆ ವಿಶೇಷ ಅಕ್ಕರೆ ತೋರ ತೊಡಗುತ್ತಾರೆ. ಸೀರಿಯಲ್ ಜನಪ್ರಿಯವಾಗತೊಡಗಿದಂತೆ ಅವರ ಮಿತ್ರರು ರಾಯರಲ್ಲಿ ಗಾಂಧೀಜಿಯನ್ನು  ಕಾಣ ಬಯಸುತ್ತಾರೆ. ಆದರೆ ಕ್ರಮೇಣ ರಾಯರಿಗೆ ತನ್ನ ಇತಿ ಮಿತಿಗಳೆಲ್ಲಾ ಅರಿವಾಗುತ್ತಾ ಹೋದಂತೆ ಅವರು ಹಲವು ರೀತಿಯ ತಲ್ಲಣಗಳಿಗೆ ಒಳಗಾಗುತ್ತಾ ಸಾಗುತ್ತಾರೆ. ವಿಧುರ ರಾಯರು ಇದಕ್ಕೆ ಉತ್ತರ ಹುಡುಕುತ್ತಾ ಕಸ್ತೂರ್ಬಾ ಪಾತ್ರದ ನಟಿಯ ಸಹಚರ್ಯಕ್ಕೆ ಹಪಹಪಿಸಿದಾಗ ಕಥೆ ಬೇರೊಂದು ತಿರುವು ಪಡೆಯುತ್ತದೆ.

## ಹಿರಿಮೆಗಳು
# ರೋಂನಲ್ಲಿ ನಡೆಯಲಿರುವ ಏಷ್ಯನ್ ಚಿತ್ರೋತ್ಸವದಲ್ಲಿ ಪ್ರದರ್ಶನ 
# ಬರ್ಲಿನ್ ನಲ್ಲಿ ನಡೆಯಲಿರುವ ಅಂತಾರಾಷ್ಟ್ರೀಯ ಚಿತ್ರೋತ್ಸವದಲ್ಲಿ ಪ್ರದರ್ಶನ 
# ಮುಂಬಯಿ ಅಂತಾರಾಷ್ಟ್ರೀಯ ಚಿತ್ರೋತ್ಸವದಲ್ಲಿ ಸ್ಪರ್ಧಾತ್ಮಕ ವಿಭಾಗದಲ್ಲಿ ಪಾಲ್ಗೊಳ್ಳುವಿಕೆ
# ಕೆನೆಡಾದ ಟೊರೊಂಟೊದಲ್ಲಿ  ಅಂತಾರಾಷ್ಟ್ರೀಯ ಚಿತ್ರೋತ್ಸವದಲ್ಲಿ ಮಾಸ್ಟರ್ ಫಿಲ್ಮ್ ಮೇಕರ್ ವಿಭಾಗದಲ್ಲಿ ಪ್ರದರ್ಶನ
# ಬ್ರೆಝಿಲ್ ದೇಶದ ರಯೋ ಡಿ ಜನೈರೋ ದಲ್ಲಿ ನಡೆಯಲಿರುವ ಅಂತಾರಾಷ್ಟ್ರೀಯ ಚಿತ್ರೋತ್ಸವದಲ್ಲಿ ಫ಼ೋಕಸ್ ವಿಭಾಗದಲ್ಲಿ   ಪ್ರದರ್ಶನ

## ಪ್ರಶಸ್ತಿ
ಇದು  ಕನ್ನಡ ಅತ್ಯುತ್ತಮ ಚಲನಚಿತ್ರಕ್ಕೆ ನೀಡುವ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು  ಪಡೆದಿದೆ (೨೦೧೧)

## ಉಲ್ಲೇಖಗಳು
೧. ೧ 
೨. ೨

ವರ್ಗ:2011 ಚಲನಚಿತ್ರಗಳು
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ಭಾರತೀಯ ಚಲನಚಿತ್ರಗಳು
ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಯಾನ್ ಮಾರ್ಟೆಲ್

ಮ್ಯಾನ್ ಬೂಕರ್ ಪ್ರಶಸ್ತಿ ವಿಜೇತ, **ಯಾನ್ ಮಾರ್ಟೆಲ್**,'(ಜ.ಜೂನ್, ೨೫,೧೯೬೩), ಕೆನಡಾವಾಸಿ, 'ಲೈಫ್ ಆಫ್ ಪೈ' ಕಾದಂಬರಿಯ ಕರ್ತೃ. ಅವರ ತಾಯಿ ನುಡಿ ಫ್ರೆಂಚ್ ಆದರೂ, ಇಂಗ್ಲೀಷ್ ಭಾಷೆಯಲ್ಲೂ ಅಷ್ಟೇ ಸರಾಗವಾಗಿ ಬರೆಯಬಲ್ಲರು. ಫ್ರೆಂಚ್ ಭಾಷೆ ಸಹಜವಾಗಿಯೇ ಅವರ ಹೃದಯಕ್ಕೆ ಹತ್ತಿರವಾದದ್ದು. ಆದರೆ ಇಂಗ್ಲೀಷ್ ನಲ್ಲೂ ಸಾಹಿತ್ಯ ಕೃಷಿ ಮಾಡುತ್ತಿದ್ದಾರೆ. ಹಲವು ಸೂಕ್ಷ್ಮಾತಿಸೂಕ್ಷ್ಮ ವಿಶಯಗಳನ್ನೂ ಸಮರ್ಥವಾಗಿ ವಿವರಿಸಿ ಹೇಳುವ ಶಕ್ತಿ ಪಡೆದಿದ್ದಾರೆ.
## ಜನನ ಮತ್ತು ಸಾಹಿತ್ಯ ಕೃಷಿ
ತಂದೆ,ನಿಕೊಲ್ ಪೆರಾನ್ ಮತ್ತು ಎಮಿಲಿ ಮಾರ್ಟೆಲ್ ದಂಪತಿಗಳ ಮಗನಾಗಿ ಸನ್.೧೯೬೩ ರಲ್ಲಿ ಸ್ಪೇನ್ ದೇಶದ 'ಸಲಮೆಂಕ' ಎಂಬ ಊರಿನಲ್ಲಿ ಜನಿಸಿದರು. ಮಾರ್ಟೆಲ್ ಜನಿಸಿದ ಸಮಯದಲ್ಲಿ ಫ್ರೆಂಚ್-ಕೆನೆಡಿಯನ್ ಆಗಿ ಕೆನಡಾದಲ್ಲಿ ವಾಸಿಸುತ್ತಿದ್ದರು. ಕೆನಡ ಸರಕಾರದಲ್ಲಿ ಅವರು 'ಡಿಪ್ಲೊಮೇಟ್' ಆಗಿ ತಮ್ಮ ವೃತ್ತಿಜೀವನ ಆರಂಭಿಸಿದರು. ಮುಂದೆ ತಂದೆಯವರಿಗೆ ವರ್ಗಾವಣೆಯಾದಾಗ, ಕೋಸ್ಟರಿಕ, ಫ್ರಾನ್ಸ್, ಮಿಕ್ಸಿಕೋ, ಮತ್ತು ಕೆನಡಾದಲ್ಲಿ ವಾಸ್ತವ್ಯಮಾಡಬೇಕಾಗಿ ಬಂತು. ಆಂಟೇರಿಯೊ ರಾಜ್ಯದ 'ಪೋರ್ಟ್ ಹಾಪ್' ಎಂಬಲ್ಲಿ' ಟ್ರಿನಿಟಿ ಕಾಲೇಜ್ ಸ್ಕೂಲ್ ನಲ್ಲಿ ಹೈಸ್ಕೂಲ್ ವಿದ್ಯಾಭ್ಯಾಸ ಮಾಡಬೇಕಾಯಿತು. ಮುಂದೆ ಇರಾನ್, ಟರ್ಕಿ, ಮತ್ತು ಇಂಡಿಯದಲ್ಲಿಯೂ ಬಂದಿದ್ದನು. ಆಂಟೇರಿಯೊ ರಾಜ್ಯದ ಪೀಟರ್ ಬಾರೋ ನ ಟ್ರೆಂಟ್ ವಿಶ್ವವಿದ್ಯಾಲಯದಲ್ಲಿ ತತ್ವಶಾಸ್ತ್ರವನ್ನು ಅಭ್ಯಾಸಮಾಡಿದನು. ವಿಶ್ವವಿದ್ಯಾಲಯದಿಂದ ಟ್ರೀ ಪ್ಲಾಂಟರ್, ಡಿಶ್ ವಾಷರ್, ಮತ್ತು ಸೆಕ್ಯುರಿಟಿ ಗಾರ್ಡ್, ಆಗಿ ದುಡಿದರು. ಸುಮಾರು ೨೭ ನೆಯ ವಯಸ್ಸಿನಿಂದ ಅವರು, ಬರೆಯಲು ಆರಂಭಿಸಿದರು. ಮಾರ್ಟೆಲ್ ಸುಮಾರು ೧೩ ತಿಂಗಳು ಭಾರತದಲ್ಲಿ ಕಳೆದರು. ಅಲ್ಲಿ ಮಸೀದಿಗಳು, ಚರ್ಚುಗಳು, ಮತ್ತು ದೇವಾಲಯಗಳನ್ನು ಪ್ರಾಣಿ ಸಂಗ್ರಹಾಲಯಗಳನ್ನು ಹೋಗಿ ಕಂಡು, ೨ ವರ್ಷ ಶಾಸ್ತ್ರಗಳನ್ನು ಅಭ್ಯಾಸಮಾಡಿ, ದೇವಿ-ದೇವತೆಗಳ ಕಥೆಗಳನ್ನು ಓದಿ ತಿಳಿದುಕೊಂಡರು. ಇಂದಿನ ದಿನಗಳಲ್ಲಿ ಅವರು ಕೆನಡಾದ 'ಸಸ್ಕಟೂನ್' ನಲ್ಲ್ಲಿ ವಾಸವಾಗಿದ್ದಾರೆ. ಅವರು ಬರೆದ ಕಥೆಯ ಪುಸ್ತಕ, 'ಸೆವೆನ್ ಸ್ಟೋರೀಸ್' ೧೯೯೩ ರಲ್ಲಿ ಪ್ರಕಟವಾಯಿತು. ಕೆನಡಾದ ಮಾಂಟ್ರಿಯಾಲ್ ನಲ್ಲಿ ವಾಸ್ತವ್ಯ. ಯೋಗ, ಬರವಣಿಗೆ ಮತ್ತು 'ಕೇರ್ ಯುನಿಟ್' ನಲ್ಲಿ ಹೋಗಿ ಸೇವೆ ಮಾಡುತ್ತಾರೆ.
## ಪುಸ್ತಕಗಳು
* ಸನ್. ೧೯೯೩ ರಲ್ಲಿ  ಮೊಟ್ಟ ಮೊದಲ ಪುಸ್ತಕ ಪ್ರಕಟವಾಯಿತು. a collection of short stories titled The Facts Behind the Helsinki Roccamatios, 
* ಕಾಯಿಲೆ,
* ಕಥೆ ಹೇಳುವಿಕೆ,
* ೨೦ನೆಯ ಶತಮಾನದ ಯುದ್ಧದ ಇತಿಹಾಸ.
* ಸಂಗೀತ,
* ಎಳೆ ವಯಸ್ಸಿನಲ್ಲೇ ಹೇಗೆ ಸಾಯುತ್ತೇವೆ,
* ವ್ಯಥೆ-ಪ್ರಾಪಂಚಿಕ ಸುಖಗಳನ್ನು ಕಳೆದುಕೊಂಡಾಗಿನ ಮಾನಸಿಕ ಸ್ಥಿತಿ.
* Self, was published in 1996. 
ಈ ಕಾದಂಬರಿಯ ಬಗ್ಗೆ 'ದ ಮಾಂಟ್ರಿಯಲ್ ಗೆಝೆಟ್' ಬರೆಯುತ್ತಾ, superb psychological acute observation on love, attraction and belonging', ಎಂದು ಹೊಗಳಿದ್ದಾರೆ.
* ಸನ್. ೨೦೦೨ ರಲ್ಲಿ ತಮ್ಮ ೨ ನೆಯ ಕಾದಂಬರಿ,'ಲೈಫ್ ಆಫ್ ಪೈ'ಗೆ, 'ಮ್ಯಾನ್ ಬೂಕರ್ ಪ್ರಶಸ್ತಿ'ಗಳಿಸಿದರು. ಸುಮಾರು ೪೦ ದೇಶಗಳಲ್ಲಿ, ೩೦ ಭಾಷೆಗಳಲ್ಲಿ ಈ ಕಾದಂಬರಿ, ಪ್ರಕಟಿಸಲ್ಪಟ್ಟಿದೆ.
* We Ate the Children Last (2004)
* Beatrice and Virgil (2010).
## ಪ್ರಶಸ್ತಿ ಸನ್ಮಾನಗಳು 
* Booker Prize 2002 (Life of Pi)
* Hugh MacLennan Prize for Fiction 2001 (Life of Pi)
* Shortlisted for the 2001 Governor General's Literary Award for Fiction (Life of Pi)
* Shortlisted for Chapters/Books in Canada First Novel Award (Self)
* the Journey Prize (Facts Behind the Helsinki Roccamatios)

* [http://www.thecanadianencyclopedia.com/articles/yann-martel ] 

* ಈ ಬರವಣಿಗೆ (ಆಂಗ್ಲಭಾಷಾ) ೦೭/೧೯/೨೦೧೧ ರಲ್ಲಿ ಪರಿಷ್ಕರಿಸಲ್ಪಟ್ಟಿತು.

## ಉಲ್ಲೇಖಗಳು 
ವರ್ಗ:ಕಾದಂಬರಿಕಾರರು
ಹಯಗ್ರೀವ

**ಹಯಗ್ರೀವ** ಎನ್ನುವುದು ವಿಷ್ಣುವಿನ *ಕುದುರೆಮುಖ*ದ ಅವತಾರ.

**ಹಯಗ್ರೀವ** ಎನ್ನುವುದು ದೇವೀ ಭಾಗವತದ ಪ್ರಕಾರ ವಿಷ್ಣುವಿನ ಹೆಸರುಗಳಲ್ಲೊಂದು. ಒಮ್ಮೆ ವಿಷ್ಣು ಲಕ್ಷ್ಮಿಯೊಂದಿಗೆ ಸರಸವಾಡುತ್ತಿದ್ದಾಗ ಹರಿಯ ಹಾಸ್ಯದಿಂದ ಸಿಟ್ಟಾಗಿ ಲಕ್ಷ್ಮಿ ನಿನ್ನ ತಲೆ ಉರುಳಲಿ ಎಂದು ಶಾಪಕೊಡುತ್ತಾಳೆ. ಮಧುಕೈಟಭರ ಉಪದ್ರವಕ್ಕೀಡಾದ ದೇವತೆಗಳು ನೆರವಿಗಾಗಿ ವಿಷ್ಣುವಿನ ಸನ್ನಿಧಿಗೆ ಬಂದಾಗ ವಿಷ್ಣು ಕ್ಷೀರಸಮುದ್ರದಲ್ಲಿ ಆದಿಶೇಷನ ಮೇಲೆ ಮಲಗಿ ಶಾಙ್ರ್ಗ ಎಂಬ ತನ್ನ ಬಿಲ್ಲನ್ನು ತಲೆದಿಂಬಾಗಿಟ್ಟುಕೊಂಡು ನಿದ್ರಿಸುತ್ತಿದ್ದ. ಅವನನ್ನು ಎಚ್ಚರಿಸುವ ಮಾರ್ಗ ಕಾಣದ ದೇವತೆಗಳು, ಗೆದ್ದಲುಹುಳುಗಳಿಗೆ ಯಜ್ಞದಲ್ಲಿ ಹವಿರ್ಭಾಗ ಕೊಡುವ ಆಸೆ ತೋರಿಸಿ ಅವು ವಿಷ್ಣುವಿನ ದಿಂಬನ್ನಾಗಿ ಮಾಡಿಕೊಂಡ ಶಾಙ್ರ್ಗಧನುಸ್ಸಿನ ಹೆದೆಯನ್ನು ಕತ್ತರಿಸುವಂತೆ ಮಾಡುತ್ತಾರೆ. ಬಿಲ್ಲಿನ ಹೆದೆ ತುಂಡಾದಾಗ ಸಿಡಿದ ಬಿಲ್ಲು ವಿಷ್ಣುವಿನ ತಲೆಯನ್ನು ಹಾರಿಸುತ್ತದೆ. ಬಳಿಕ ದೇವತೆಗಳು ಒಂದು ಕುದುರೆಯ ಮುಖವನ್ನು ತಂದು ವಿಷ್ಣುವಿನ ದೇಹಕ್ಕೆ ಜೋಡಿಸುತ್ತಾರೆ. ಹೀಗೆ ವಿಷ್ಣು ಹಯಗ್ರೀವನಾದ.

ಇದೇ ಹೆಸರಿನ ಮೂವರು ರಾಕ್ಷಸರಿದ್ದಾರೆ. “ದೇವೀಭಾಗವತ”ದ ಪ್ರಕಾರ, ತನ್ನ ಹೆಸರಿನವನಿಂದ ಮಾತ್ರ ತನಗೆ ಮರಣ ಪ್ರಾಪ್ತವಾಗಲಿ ಎಂಬ ವರವನ್ನು ದೇವಿಯಿಂದ ಒಬ್ಬ ರಾಕ್ಷಸ ಪಡೆದ. ಹಯಗ್ರೀವ ಅವತಾರದಲ್ಲಿ ವಿಷ್ಣು ಇವನನ್ನು ಸಂಹರಿಸುತ್ತಾನೆ. “ಮತ್ಸ್ಯ ಪುರಾಣ”ದ ಪ್ರಕಾರ ಇನ್ನೊಬ್ಬ ವೃಕಾ(ತ್ರಾ) ಸುರನ ಪರಿವಾರಕ್ಕೆ ಸೇರಿದ ರಾಕ್ಷಸ. ಹರಿವಂಶದ ಪ್ರಕಾರ, ಇವನು ನರಕಾಸುರನ ಸೇನಾಪತಿ. ಕೃಷ್ಣ ಇವನನ್ನು ಕೊಂದ. ಲಲಿತಾಸಹಸ್ರನಾಮದ ಪ್ರಕಾರ ಅಗಸ್ತ್ಯನಿಗೆ ಲಲಿತಾ ಸಹಸ್ರನಾಮವನ್ನು ಉಪದೇಶಿಸಿದ ಒಬ್ಬ ಮುನಿ ಮತ್ತೊಬ್ಬ. ಇದು ಮಹಾಭಾರತದಲ್ಲಿ ಬರುವ ಒಬ್ಬ ರಾಜನ ಹೆಸರೂ ಹೌದು.

## ಗ್ರಂಥಸೂಚಿ
* 
* 
**Devi Bhagawatam*

## ಬಾಹ್ಯ ಸಂಪರ್ಕಗಳು
*Lakshmi Hayagreeva Photo gallery
*Sri Viswaroopa Panchamukha Hanuman with Hayagriva as one of the faces 

ವರ್ಗ:ಹಿಂದೂ ದೇವತೆಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸೂರಜ್ ಶರ್ಮ

'**ಸೂರಜ್ ಶರ್ಮ**' (ಜ. ಮಾರ್ಚ್ ೨೧, ೧೯೯೩) ಭಾರತೀಯ ಸಂಜಾತ; ಅತಿ ಪ್ರತಿಭಾನ್ವಿತ ಅಭಿನೇತನೆಂದು ಪರಿಗಣಿಸಲ್ಪಟ್ಟಿದ್ದಾನೆ. ಹೊಸದೆಹಲಿಯ ಈ ಹದಿಹರೆಯದ ಯುವಕ, ಸನ್. ೨೦೧೨ ರಲ್ಲಿ ನಿರ್ಮಿಸಲ್ಪಟ್ಟ, 'ಲೈಫ್ ಆಫ್ ಪೈ' ಎಂಬ ಹಾಲಿವುಡ್ ಚಲನಚಿತ್ರದಲ್ಲಿ ಮೊಟ್ಟಮೊದಲು ನಾಯಕನಾಗಿ ಆರಿಸಲ್ಪಟ್ಟು, ಅತ್ಯುತ್ತಮವಾಗಿ ಅಭಿನಯಿಸಿ ವಿಶ್ವದ ಸಿನಿಮಾ ಪ್ರಿಯರ ಮನಸ್ಸನ್ನು ಗೆದ್ದಿದ್ದಾನೆ. ಟೈವಾನ್ ದೇಶದ 'ಆಂಗ್ ಲೀ'ರವರ ಸಮರ್ಥ ನಿರ್ದೇಶನದ, 'ಲೈಫ್ ಆಫ್ ಪೈ ಎಂಬ ಹೆಸರಿನ ಅತಿ ಸುಪ್ರಸಿದ್ಧ ಪುಸ್ತಕದ ಆಧಾರದ ಮೇಲೆ, ಈ ಚಿತ್ರವನ್ನು ಹಾಲಿವುಡ್ ನ ಪ್ರತಿಷ್ಠಿತ ಸ್ಟುಡಿಯೋಗಳಲ್ಲೊಂದಾದ ಟ್ವೆಂಟಿಯತ್ ಸೆಂಚ್ಯುರಿ ಫಾಕ್ಸ್ ಲಾಂಛನದಡಿಯಲ್ಲಿ ನಿರ್ಮಿಸಲಾಯಿತು. ಚಿತ್ರೀಕರಣ ಟೈವಾನ್, ಪಾಂಡಿಚೆರಿ,ಮೊದಲಾದ ಊರುಗಳಲ್ಲಿ ಹಾಗೂ, ವಿಶೇಷ ವಿನ್ಯಾಸಗಳನ್ನು (Special Visuals), ಬೆಂಗಳೂರು ಮತ್ತು ಹೈದರಾಬಾದಿನ ಸ್ಟುಡಿಯೋಗಳಲ್ಲಿ ಅಳವಡಿಸಲಾಯಿತು.
## ಪರಿವಾರ ಹಾಗೂ ಬಾಲ್ಯ
ಹೊಸದೆಹಲಿಯ ನಿವಾಸಿ,'ಸೂರಜ್ ಶರ್ಮ', ಒಂದು ಮಲೆಯಾಳಿ ಕುಟುಂಬದಲ್ಲಿ ಜನಿಸಿದವನು. ತಂದೆ, ಕೇರಳದ 'ಥಲಸ್ಸೇರಿ'ಯಿಂದ ಬಂದು ನೆಲೆಸಿದ 'ಸಾಫ್ಟ್ ವೇರ್ ಇಂಜಿನಿಯರ್'; ತಾಯಿ, 'ಪಾಲಕ್ಕಾಡ್' ನಿಂದ ಬಂದ 'ಎಕೊನಾಮಿಕ್ಸ್' ವಿಶಯದಲ್ಲಿ ಪದವಿಗಳಿಸಿದವರು.'ಸೂರಜ್,' 'ಸರದಾರ್ ಪಟೇಲ್ ವಿದ್ಯಾಲಯದ ಶಾಲೆ'ಯಲ್ಲಿ ಕಲಿಯುತ್ತಿರುವಾಗ, ಅವನಿಗೆ 'ಆಡಿಶನ್' ಕರೆ ಬಂತು. ಶಾಲೆಯಲ್ಲಿ ಒಳ್ಳೆಯ ವಿದ್ಯಾರ್ಥಿಯೆಂಬ ಹೆಸರುಗಳಿಸಿದ ಸೂರಜ್, ಗೆ 'ಲೈಫ್ ಆಫ್ ಪೈ' ಚಲನಚಿತ್ರಕ್ಕೆ,  ಆಡಿಶನ್ ಗೆ ಕರೆ ಬಂದಾಗ ನಟನೆಗೆ ಸಂಬಂಧಪಟ್ಟ ಯಾವ ಅನುಭವವೂ ಅವನಿಗಿರಲಿಲ್ಲ. ಅವನ ತಮ್ಮ, 'ಶ್ರೀ ಹರ್ಶ್ ಶರ್ಮ' ಮೊದಲು ಚುನಾಯಿತನಾಗಿದ್ದ. ಆದರೆ ಅವನ ವಯಸ್ಸು ಬಹಳ ಚಿಕ್ಕದು. ತಮ್ಮನನ್ನು ಜೊತೆಯಲ್ಲಿ ಕರೆತರುತ್ತಿದ್ದ, ೧೬ ವರ್ಷ ವಯಸ್ಸಿನ ಸೂರಜ್ ಶರ್ಮನನ್ನು ನೋಡಿದ 'ಆಂಗ್ ಲೀ' ಅವನ ವ್ಯಕ್ತಿತ್ವಕ್ಕೆ ಬೆರಗಾದರು. ಚಿಕ್ಕಮೈಕಟ್ಟಿನ ದಿಟ್ಟ ಹಾಗೂ, ಧೃಡಮನಸ್ಸಿನ ಯುವಕನ ಆವಶ್ಯಕತೆ ಇತ್ತು. ಸುಮಾರು ೩ ಸಾವಿರ ಜನ ಅಭ್ಯರ್ಥಿಗಳ ಜೊತೆಗೆ ಸ್ಪರ್ಧಿಸಿ ಸೂರಜ್ ಆಯ್ಕೆಯಾದನು.
## ಪಾತ್ರಪರಿಚಯ
ಚಲನಚಿತ್ರದಲ್ಲಿ ಬರುವ ನಾಯಕನ ಹೆಸರು,'ಪಿಸೀನ್ ಮಾಲೆಟೋರ್ ಪಟೇಲ್ ಪೈ' ಎಂದು. ಫ್ರಾನ್ಸಿನ ಸ್ವಚ್ಛ ನೀರಿನ ಈಜುಕೊಳದಿಂದಾಗಿ ಬಂದ ಹೆಸರು ಅವನದ್ದು. 'ಪಿಸಿನ್ ಮಾಲೆಟೋರ್ ಪಟೇಲ್'. ಉಳಿಯೋದು ಪೈ. ಆ ಪಾತ್ರಮಾಡಲು ಹಲವು ಬಾರಿ ಕರೆದ ಪ್ರಕ್ರಿಯೆಯಲ್ಲಿ ಸಮರ್ಥವಾಗಿ ಉತ್ತರಕೊಟ್ಟು, ಸೂರಜ್ ಶರ್ಮ, 'ಪೈ ಪಾತ್ರ'ಕ್ಕೆ ಆಯ್ಕೆಯಾದನು. ಅವನ ಕಣ್ಣಿನ ಕಾಂತಿ, ದಿಟ್ಟ, ಮತ್ತು ಮುಘ್ದ ಮುಖಭಾವ, ಪೈ ಪಾತ್ರಕ್ಕೆ ಸರಿಹೊಂದ ಬಹುದಾದ ಭಾವಗಳನ್ನು 'ಆಂಗ್ ಲೀ' ಗುರುತಿಸಿದರು. ಅಭಿನಯದ ಗಂಧವೇ ಇಲ್ಲದ ಯುವಕನಿಗೆ, ಈಜು ಕಲಿಸುವುದರಿಂದ ಮೊದಲುಗೊಂಡು ನಟನೆಯ ಎಲ್ಲಾ ಮಜಲುಗಳನ್ನೂ ಪರಿಚಯಿಸಿ, ಅವನಿಂದ ತಕ್ಕ ಪ್ರತಿಕ್ರಿಯೆ ಪಡೆಯಲು 'ಆಂಗ್ ಲೀ' ಬಹಳ ಶ್ರಮಪಟ್ಟರು. ಅಭಿನಯದ ಅವಧಿ ಮುಗಿದ ಮೇಲೆ, ಸೂರಜ್ ಶರ್ಮ, ಹೊಸ ದೆಹಲಿಯ ಸೇಂಟ್ ಸ್ಟೀಫೆನ್ ಕಾಲೇಜ್ ನ ಫಿಲೋಸೋಫಿ ವಿಭಾಗದಲ್ಲಿ ಕಲಿಯಲು ಬಂದನು. ಮುಂದೆಯೂ ಚಿತ್ರ ನಿರ್ಮಾಣ ಇಲ್ಲವೇ ಅದಕ್ಕೆ ಸಂಬಂಧಪಟ್ಟ ಕೆಲಸಗಳಲ್ಲಿ ತನ್ನನ್ನು ತೊಡಗಿಸಿಕೊಳ್ಳಲು ಇಚ್ಛಿಸುತ್ತಾನೆ. 'ಲೈಫ್ ಆಫ್ ಪೈ' ಚಿತ್ರ ಅವನ ಜೀವನದಲ್ಲಿ ಬಹಳ ಮಹತ್ವದ ಅವಕಾಶವನ್ನು ಒದಗಿಸಿಕೊಟ್ಟಿತು. ಅವನ ಆತ್ಮವಿಶ್ವಾಸವನ್ನು ಬೆಳಗಿಸಿತು.

## ಪ್ರಶಸ್ತಿಗಳು ಹಾಗೂ ನಾಮಿನೇಶನ್ ಗಳು
## ಉಲ್ಲೇಖಗಳು
ವರ್ಗ:ಆಸ್ಕರ್ ಪ್ರಶಸ್ತಿ ವಿಜೇತ
ವರ್ಗ:ಹಾಲಿವುಡ್ ನಟ
ಅಂಗದ

**ಅಂಗದ** ರಾಮಾಯಣದಲ್ಲಿ ಒಂದು ಪಾತ್ರ.ಇವನು ರಾಮನಿಗೆ ಸೀತೆಯನ್ನು ಹುಡುಕಲು ಹಾಗೂ ರಾವಣನೊಂದಿಗಿನ ಯುದ್ಧದಲ್ಲಿ ಸಹಾಯ ಮಾಡಿದವನು. ಇವನು ವಾನರ ರಾಜ ವಾಲಿಯ ಮಗ. ಸುಗ್ರೀವ ಇವನ ಚಿಕ್ಕಪ್ಪ. ಮುಂದೆ ಇವನು ಯುದ್ಧದಲ್ಲಿ ರಾವಣನ ಮಗ ನರಾಂತಕನನ್ನು ಕೊಲ್ಲುತ್ತಾನೆ.
## ಬಾಹ್ಯ ಸಂಪರ್ಕಗಳು
*http://mythfolklore.net/india/encyclopedia/angada.htm

 
ವರ್ಗ:ರಾಮಾಯಣದ ಪಾತ್ರಗಳು
ಅತಿಕಾಯ

**ಅತಿಕಾಯ** ಇವನು ರಾಮಾಯಣದಲ್ಲಿ ಲಂಕೆಯ ಅರಸ ರಾವಣನ ಮಗ. ಇವನು ಅತ್ಯಂತ ಪರಾಕ್ರಮಿಯಾಗಿದ್ದು, ಬ್ರಹ್ಮನನ್ನು ಒಲಿಸಿ ಬ್ರಹ್ಮಾಸ್ತ್ರವನ್ನು ಪಡೆದಿದ್ದನು. ರಾಮ-ರಾವಣರ ಯುದ್ಧದಲ್ಲಿ ಇದನ್ನು ಲಕ್ಷ್ಮಣನ ಮೇಲೆ ಪ್ರಯೋಗಿಸಿ ಅವನನ್ನು ಮೂರ್ಚಿತನನ್ನಾಗಿ ಮಾಡಿದವನು. ಕೊನೆಗೆ ಲಕ್ಶ್ಮಣನ ಕೈಯಲ್ಲಿ ಹತನಾದನು.
ರಾಮಾಯಣ ಮಹಾಕಾವ್ಯದಲ್ಲಿ ರಾವಣನ ಎರಡನೇ ಪತ್ನಿ ಮಂಡೋದರಿಯ  ಮಗ **ಅತಿಕಾಯ** .  
## ಶೌರ್ಯತನ
ಒಂದು ದಿನ, ಅತಿಕಾಯನು ಕೈಲಾಸ ಪರ್ವತದ ಮೇಲೆ ಶಿವನನ್ನು ಕೋಪಗೊಳಿಸಿದನು . ನಂತರ ಶಿವನು ತನ್ನ ತ್ರಿಶೂಲವನ್ನು ಅತಿಕಾಯನ ಮೇಲೆ ಎಸೆದನು. ನಂತರ ಅತಿಕಾಯನು ತ್ರಿಶೂಲವನ್ನು ಗಾಳಿಯಲ್ಲಿ ಹಿಡಿದು ದೇವರಿಗೆ ನಮಸ್ಕರಿಸಿದನು. ಶಿವನು ಸಂತೋಷಗೊಂಡು ಅತಿಕಾಯನಿಗೆ ಬಿಲ್ಲುವಿದ್ಯೆ ಮತ್ತು ದೈವಿಕ ಆಯುಧಗಳ ರಹಸ್ಯಗಳನ್ನು ನೀಡಿದನು.

ಇಂದ್ರನ ಆದೇಶದ ಮೇರೆಗೆ, ವಾಯುದೇವನು ಲಕ್ಷ್ಮಣನಿಗೆ, ಅತಿಕಾಯನು ಬ್ರಹ್ಮಾಸ್ತ್ರದಿಂದ ಮಾತ್ರ ಭೇದಿಸಬಹುದಾದ ಬ್ರಹ್ಮನ ಅಜೇಯ ರಕ್ಷಾಕವಚವನ್ನು ಪಡೆದಿದ್ದಾನೆ ಎಂಬ ರಹಸ್ಯವನ್ನು ಬಹಿರಂಗಪಡಿಸಿದನು. ಅಸಾಧಾರಣ ಕೌಶಲ್ಯಗಳನ್ನು ಹೊಂದಿದ್ದ ಅತಿಕಾಯನನ್ನು ಲಕ್ಷ್ಮಣನು ಬ್ರಹ್ಮನ ಶಕ್ತಿಶಾಲಿ ಆಯುಧವಾದ ಬ್ರಹ್ಮಾಸ್ತ್ರವನ್ನು ಬಳಸಿ ಕೊಲ್ಲಬೇಕಾಯಿತು .
## ಹಿಂದಿನ ಜನ್ಮ
ಅತಿಕಾಯ ಮತ್ತು ಅವನ ತಮ್ಮ ತ್ರಿಶಿರ ಇಬ್ಬರೂ ಮಧು ಮತ್ತು ಕೈಟಭ ಎಂಬ ರಾಕ್ಷಸರ ಅವತಾರಗಳೆಂದು ನಂಬಲಾಗಿದೆ. ಅವರನ್ನು ವಿಷ್ಣುವು ಮೋಸಗೊಳಿಸಿ ಕೊಂದಿದ್ದಾನೆಂದು ಹೇಳಲಾಗುತ್ತದೆ. ಇನ್ನೊಂದು ಸಂದರ್ಭದಲ್ಲಿ, ಕುಂಭಕರ್ಣನು ವಿಷ್ಣುವಿನಿಂದ ಶಾಪಗ್ರಸ್ತನಾದ ದ್ವಾರಪಾಲಕ ಜಯವಿಜಯನ ಅವತಾರವೆಂದು ನಂಬಲಾಗಿದೆ .
## ಉಲ್ಲೇಖಗಳು
ವರ್ಗ:ರಾಮಾಯಣದ ಪಾತ್ರಗಳು
ಚೀನ ಕಾ ರೋಜಾ

thumbnail|alt=|ಚೀನಾ ಕಾ ರೋಜ, ಆಗ್ರಾ**ಚೀನಾ ಕಾ ರೋಜ** ಆಗ್ರಾದ ಒಂದು ಪ್ರೇಕ್ಷಣೀಯ ಸ್ಥಳ. 

ವರ್ಗ:ಭಾರತದ ಪ್ರವಾಸಿ ತಾಣಗಳು
ಆಂಗ್ ಲೀ

ಚೈನೀಸ್ : 李安; pinyin: Lǐ Ān; (ಜ:ಅಕ್ಟೋಬರ್ ೨೩,೧೯೫೪) 
ಸನ್.೨೦೧೨ ರಲ್ಲಿ,ಅಮೆರಿಕದ 'ಲಾಸ್‌ ಏಂಜಲಿಸ್‌:' ನ,ಲೈಫ್ ಆಫ್ ಪೈಚಲನಚಿತ್ರಕ್ಕಾಗಿ ನಾಲ್ಕು ಆಸ್ಕರ್‌ ಪ್ರಶಸ್ತಿಗಳನ್ನು ಗೆದ್ದ ನಿರ್ದೇಶಕ, ಆಂಗ್‌ ಲೀ ಅವರಿಗೆ ಈಗ ಬಹಳ ಸಂಭ್ರಮ. ಆಸ್ಕರ್‌ ಪ್ರಶಸ್ತಿ ಸಮಾರಂಭದ ಬಳಿಕ ಲ್ಯೂರ್‌ನಲ್ಲಿ ನಡೆದ 'ಟೆಂಟ್ವಿಯತ್‌ ಸೆಂಚುರಿ ಫಾಕ್ಸ್‌ ಎಂಡ್‌ ಫಾಕ್ಸ್‌ ಸರ್ಚ್‌ಲೈಟ್‌ ಪಿಕ್ಚರ್ ಅಕಾಡೆಮಿ ಅವಾರ್ಡ್‌ ನಾಮಿನಿಗಳ ಪಾರ್ಟಿ'ಯಲ್ಲಿ ಆಂಗ್‌ ಲೀ,ಜೊತೆಗೆ, ಎನಿಮೇಶನ್‌ ನಿರ್ದೇಶಕ, 'ಎರಿಕ್‌ ಜಾನ್‌ ಡಿ ಬೋರ್‌', ಭಾರತೀಯ ನಟ, ಸೂರಜ್‌ ಶರ್ಮಾ, ಗೀತರಚನಕಾರ, ಮೈಕೆಲ್‌ ಡಾನಾ, ಮತ್ತು ಸಿನೆಮಾಟೋಗ್ರಾಫ‌ರ್‌, ಕ್ಲಾಡಿಯೋ ಮಿರಾಂಡಾ,ರವರೂ ಜತೆಗೂಡಿದರು. ಆಸ್ಕರ್‌ ಪ್ರಶಸ್ತಿ ವಿಜೇತರಿಗೆ ಇತರ ಪ್ರಶಸ್ತಿಗಳೂ ಬೆನ್ನುಹತ್ತಿಬಂದು ಅವರೆಲ್ಲಾ ಅತಿ ಸಂತೋಷಪಡುತ್ತಿದ್ದಾರೆ.
## ಜನನ,ವಿದ್ಯಾಭ್ಯಾಸ, ಮತ್ತು ವೃತ್ತಿಜೀವನ
ಆಂಗ್ ಲೀ (ಜ.ಅಕ್ಟೋಬರ್,೨೩,೧೯೫೪)'ತೈವನೀಸ್ ಅಮೇರಿಕನ್ ಫಿಲ್ಮ್ ನಿರ್ದೆಶಕ','ಪಟ್ಕಥಾ ಲೇಖಕ' ಮತ್ತು' ಚಲನಚಿತ್ರನಿರ್ಮಾಪಕ,' ಈಗಾಗಲೇ ಹಲವಾರು ವೈವಿಧ್ಯಮಯ ಚಿತ್ರಗಳನ್ನು ನಿರ್ದೇಶಿಸಿ,'ಅಂತಾರಾಷ್ಟ್ರೀಯ ವಲಯ'ದಲ್ಲಿ ಜನಪ್ರಿಯರಾಗಿದ್ದಾರೆ.
* 'ಸೆನ್ಸ್,ಅಂಡ್ ಸೆನ್ಸಿಬಿಲಿಟಿ',(Sense and Sensibility,(೧೯೯೫)
* 'ಕ್ರೌಚಿಂಗ್ ಟೈಗರ್',(Crouching Tiger), 
* 'ಹಿಡನ್ ಡ್ರಾಗನ್,(Hidden Dragon,(೨೦೦೦)
* ಅಕ್ಯಾಡೆಮಿ ಪ್ರಶಸ್ತಿ, ಅತ್ಯುತ್ತಮ ವಿದೇಶಿ ಚಿತ್ರ,ಮತ್ತು ಇದೇ ತರಹ ಪ್ರಶಸ್ತಿಯನ್ನು ಎರಡುಬಾರಿ ಗೆದ್ದಿದ್ದಾರೆ.
* 'ಹಲ್ಕ್' (Hulk)(೨೦೦೩)   
* 'ಬ್ರೋಕ್ ಬ್ಯಾಂಕ್ ಮೌಂಟೇನ್',(Brokeback Mountain),(೨೦೦೫) 
* 'ಲೈಫ್ ಆಫ್ ಪೈ'(Life of Pi)(೨೦೧೨).
ಎಷಿಯಾದಲ್ಲಿ ಜನಿಸಿದ ಪ್ರಪ್ರಥಮವ್ಯಕ್ತಿಗೆ 'ಆಸ್ಕರ್','ಗೋಲ್ಡನ್ ಗ್ಲೋಬ್' ಮತ್ತು 'ಬೆಪ್ಹ್ತಾ ನಿರ್ದೇಶಕ ಪ್ರಶಸ್ತಿ',೨ ಬೆಸ್ಟ್ ಫಿಲ್ಮ್ ಪ್ರಶಸ್ತಿಗಳು 'ಗೋಲ್ಡನ್ ಬೇರ್',(ಬರ್ಲಿನ್ ಅಂತಾರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ) ಹೀಗೆ ಪ್ರಶಸ್ತಿಗಳ ಸುರಿಮಳೆಯಾಯಿತು.
## ಜೀವನ ಚರಿತ್ರೆ
'ಆಂಗ್ ಲೀ'ರವರು ಜನಿಸಿದ್ದು, ದಕ್ಷಿಣ ತೈವಾನ್ ನ ಕೃಷಿ ಪ್ರಧಾನಪಿಂಗ್ ತುಂಗ್ಕೌಂಟಿಯ,'ಚಾಂವ್ ಚಾವ್' ಎಂಬ ಗ್ರಾಮದಲ್ಲಿ 'ಆಂಗ್ ಲೀ'ರವರ ಮನೆಯವರು ವಿದ್ಯಾಭ್ಯಾಸಕ್ಕೆ ಮತ್ತು 'ಚೈನೀಸ್ ಕ್ಲಾಸಿಕ್ಸ್' ಕಲಿಕೆಗೆ ಬಹಳ ಒತ್ತುಕೊಡುತ್ತಿದ್ದರು. ತಂದೆ-ತಾಯಿಗಳು ಚೀನಾ ಮೆನ್ ಲ್ಯಾಂಡ್ ನಿಂದ ತೈವಾನ್ ಗೆ ಹೋದರು. ೧೯೪೯ ರ, 'ಚೀನಾದ ರಾಷ್ಟ್ರೀಯ ಸಿವಿಲ್ ಯುದ್ಧದ ಸೋಲಿನ ಬಳಿಕ', ತಂದೆ ಚೈನಾದ ಲಲಿತಕಲೆಗಳ ಅಭ್ಯಾಸಕ್ಕೆ ಮತ್ತು ಸಂಸ್ಕೃತಿಗೆ ಒತ್ತುಕೊಟ್ಟು ಅದರಲ್ಲೇ ಮುಂದುವರೆಯಲು ಪ್ರೋತ್ಸಾಹಿಸಿದರು. ಅವರಿಗೆ 'ಕ್ಯಾಲಿಗ್ರಫಿ' ಅತಿಮೆಚ್ಚಿನ ವಿಷಯವಾಗಿತ್ತು. 'ಲೀ', 'ತೈವಾನ್ ನ ಪ್ರಾಂತೀಯ ಹೈಸ್ಕೂಲ್ ವಿದ್ಯಾಭ್ಯಾಸ'ಮಾಡಬೇಕಾಯಿತು.(ಈಗ ಅದು 'ನ್ಯಾಷನಲ್ ತೈನಾನ್ ಫಸ್ಟ್ ಸೀನಿಯರ್ ಹೈಸ್ಕೂಲ್') ಅವರ ತಂದೆ ಅಲ್ಲಿನ ಪ್ರಾಂಶುಪಾಲರಾಗಿದ್ದರು. ಅವರು, ವಾರ್ಷಿಕ ಕಾಲೇಜ್ ವಿಶ್ವವಿದ್ಯಾಲಯದ ಜಂಟಿ-ಎಂಟ್ರನ್ಸ್ ಪರೀಕ್ಷೆಯಲ್ಲಿ ಉತ್ತೀರ್ಣನಾಗಬೇಕಿತ್ತು. ತೈವಾನ್ ನಲ್ಲಿ ವಿಶ್ವವಿದ್ಯಾಲಯಕ್ಕೆ ದಾಖಲಾಗಲು ಇದು ಅತಿ ಮುಖ್ಯವಾಗಿತ್ತು. ಆದರೆ 'ಲೀ' ಎರಡು ಬಾರಿ 'ನಾ ಪಾಸಾದರು'. ಈ ಬೆಳವಣಿಗೆಯಿಂದ ತಂದೆಯವರಿಗೆ ಬಹಳ ನಿರಾಶೆಯಾಯಿತು. ಅವರು ೩ ವರ್ಷದ ಕಾಲೇಜ್ ವಿದ್ಯಾಭ್ಯಾಸಕ್ಕೆ 'ನ್ಯಾಷನಲ್ ಆರ್ಟ್ಸ್ ಸ್ಕೂಲ್' (ಈಗ ನ್ಯಾಷನಲ್ ತೈವಾನ್ ವಿಶ್ವವಿದ್ಯಾಲಯ ಆಫ್ ಆರ್ಟ್ಸ್ ಎಂದು ವಿಸ್ತಾರಗೊಂಡು ಖ್ಯಾತಿ ಪಡೆದಿದೆ.)ಭರ್ತಿಮಾಡಿದರು. ಇಲ್ಲೇ ಲೀಯವರು, ಸನ್.೧೯೭೫ ರಲ್ಲಿ ಪದವಿಗಳಿಸಿದರು. ತಂದೆಗೆ ಮಗ, ಪ್ರೊಫೆಸರ್ ಆಗಬೇಕೆಂಬ ಆಶೆ. ಆದರೆ ಮಗ,ಲೀ ನಾಟಕ ಮತ್ತು ಕಲೆಗಳಲ್ಲಿ ಹೆಚ್ಚುಆಸಕ್ತರಾದರು. ಓದಿನಲ್ಲಿ ಆದ ವೈಫಲ್ಯವನ್ನು ಮರೆಯಲು ಅವರು 'ಪರ್ಫಾರ್ಮೆನ್ಸ್ ಆರ್ಟ್ ವಲಯ'ದಲ್ಲಿ ತಮ್ಮ ಮನಸ್ಸನ್ನು ಕೆಂದ್ರೀಕರಿಸಿದರು. ಆಗಾಗಲೇ ಹೆಸರಾಂತ ಚಿತ್ರನಿರ್ಮಾಪಕ,'ಇಂಗ್ಮರ್ ಬರ್ಜ್ ಮನ್' ರ,'ದ ವರ್ಜಿನ್ ಸ್ಪ್ರಿಂಗ್' ನೋಡಿ ಬೆರಗಾಗಿದ್ದರು. ಸನ್.೧೯೬೦ ರಲ್ಲಿ,ಇದು ಅವರ ಜೀವನದ ಹಾದಿಯನ್ನೇ ಬದಲಿಸಿತು. 

ವರ್ಗ:ಆಸ್ಕರ್ ಪ್ರಶಸ್ತಿವಿಜೇತ
ವರ್ಗ:ಹಾಲಿವುಡ್ ಚಿತ್ರ ನಿರ್ದೇಶಕ
ವರ್ಗ:ನಿರ್ದೇಶಕರು
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
ಗೃಹ ಸಾಲ

'ಗೃಹ ಸಾಲ' ಈ ದಿನಗಳಲ್ಲಿ ಎಲ್ಲರ ಮನದಲ್ಲಿ ಅನೇಕ ಪ್ರಶ್ನೆಗಳಿಗೆ ಎಡೆ ಮಾಡಿಕೊಟ್ಟಿದೆ. ಮನೆ ಕಟ್ಟಲು ಅಥವಾ ಕೊಳ್ಳಲು ಬಂಡವಾಳದ ಅಗತ್ಯವಿದೆ. ಇದು ಸ್ವಂತದ್ದಾಗಿರಬಹುದು ಇಲ್ಲವೇ ಸಾಲ ರೂಪದಲ್ಲಿರಬಹುದು. ಸಾಲವನ್ನು ಪಡೆಯುವ ಅನೇಕ ಮಾರ್ಗಗಳಿವೆ. ಇದರಲ್ಲಿ ಪ್ರಮುಖವಾದದ್ದು ಬ್ಯಾಂಕ್ ಮುಂತಾದ ಹಣಕಾಸು ಸಂಸ್ಥೆ ಗಳಿಂದ ಪಡೆಯುವುದಾಗಿದೆ. ಮನೆ ಕಟ್ಟಲು ಅಥವಾ ಕೊಳ್ಳಲು ಅಗತ್ಯವಿರುವ ಒಟ್ಟು ಮೊತ್ತದಲ್ಲಿ ಒಂದು ಕಿರು ಭಾಗವನ್ನು ಸಾಲ ಪಡೆಯುವ ವ್ಯಕ್ತಿ (ಸಾಲಗಾರ) ತನ್ನ ಭಾಗವಾಗಿ ತುಂಬಬೇಕಾಗುತ್ತದೆ.ಉಳಿದ ಭಾಗವನ್ನು ಸಾಲವಾಗಿ ಹಣಕಾಸು ಸಂಸ್ಥೆ (ಬ್ಯಾಂಕ್)ಕೊಡುತ್ತದೆ. ಈ ಹಣವನ್ನು ಸಾಲಗಾರನು ಕಂತುಗಳಲ್ಲಿ ಪರಸ್ಪರ ನಿರ್ಧಾರಿತ ದರದಲ್ಲಿ ಬಡ್ಡಿ ಸೇರಿಸಿ ಪಾವತಿ ಮಾಡ ಬೇಕಾಗುತ್ತದೆ. ಕಂತು ನಿರ್ಧರಿಸುವಾಗ ಸಾಲಗಾರನ ಮಾಸಿಕ ಆದಾಯದಲ್ಲಿರುವ ಹೆಚ್ಚಳ, ಸಾಲದ ಆವಧಿ
ಇವುಗಳ ಮೇಲೆ ನಿರ್ದರಿತವಾಗುತ್ತದೆ.
* ಸಾಲಪಡೆಯಲು ಬೇಕಾದ ಅರ್ಹತೆಗಳು:

:
# ವಯೋಮಿತಿ
#  ವರಮಾನದಲ್ಲಿ ಮರುಪಾವತಿ ಮಾಡಬಲ್ಲ ಉಳಿತಾಯ

:* ಒದಗಿಸಬೇಕಾದ ದಾಖಲೆಗಳು:
  ಖರೀದಿ ಪತ್ರ/  ಖರೀದಿ ಒಪ್ಪಂದ ಪತ್ರ.

    
ಬಡ್ಡಿ ದರ

ಮರುಪಾವತಿ ವಿನಾಯಿತಿ ಕಾಲ

ನಷ್ಟ ಸಂಭಾವ್ಯತೆ ( Risk) ಪರಿಹಾರಗಳು
ವಿಮೆ
ನೋಂದಣಿ

ವರ್ಗ:ಬ್ಯಾಂಕಿಂಗ್
ಶ್ರೀನಿವಾಸರಂಗಾಚಾರ್ಯ

**ಶ್ರೀನಿವಾಸರಂಗಾಚಾರ್ಯ**ರು ಮೈಸೂರು ಟ್ರೇನಿಂಗ್ ಕಾಲೇಜಿನಲ್ಲಿ ಕನ್ನಡ ಪಂಡಿತರಾಗಿದ್ದವರು. ಇವರು 'ಮೈಸೂರ ಮೈಸಿರಿ', 'ಕರ್ಣಾಟಕ ಮೂಲಾದರ್ಶ ಅಥವಾ ಕನ್ನಡದ ಕನ್ನಡಿ' ಮುಂತಾದ ಕೃತಿಗಳನ್ನು ರಚಿಸಿದ್ದರು. ಜಯಚಾಮರಾಜೇಂದ್ರ ಒಡೆಯರ ಕಾಲದ ಮೈಸೂರಿನ ಚಿತ್ರಣವನ್ನು 'ಮೈಸೂರ ಮೈಸಿರಿ' ಕಟ್ಟಿಕೊಡುತ್ತದೆ. ಇನ್ನು ಕರ್ಣಾಟಕ ಮೂಲಾದರ್ಶ, ಕನ್ನಡವು ಸಂಸ್ಕೃತಜನ್ಯ ಭಾಷೆ ಎಂಬ ವಾದವನ್ನು ಮುಂದಿಡುವ ಕೃತಿ.

ಇವರ ಪುತ್ರ ತಿರು ಶ್ರೀನಿವಾಸಾಚಾರ್ಯರು ಕೂಡ ಕನ್ನಡ ಪಂಡಿತರಾಗಿದ್ದವರು. ಅವರು ಕೂಡ ಹಲವಾರು ಪುಸ್ತಕಗಳನ್ನು ಬರೆದಿದ್ದಾರೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಜ್ಯೋತಿ ಪೂರ್ವ ಪ್ರಾಥಮಿಕ ಶಾಲೆ, ಕಸಬಾ-ಜಂಬಗಿ

ಜ್ಯೋತಿ ಪೂರ್ವ ಪ್ರಾಥಮಿಕ ಶಾಲೆ, ಕಸಬಾ-ಜಂಬಗಿ

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ತಿರು ಶ್ರೀನಿವಾಸಾಚಾರ್ಯ

ತಿರು ಶ್ರೀನಿವಾಸಾಚಾರ್ಯರು ಹೊಸಗನ್ನಡ ವ್ಯಾಕರಣದ ಆದ್ಯ ಗ್ರಂಥಕರ್ತರಲ್ಲೊಬ್ಬರಾಗಿದ್ದರು. ಪ್ರೌಢಶಾಲಾ ಕನ್ನಡ ವ್ಯಾಕರಣ, ಸಂಸ್ಕೃತಿ ಪ್ರದೀಪ ಮುಂತಾದ ಕೃತಿಗಳನ್ನು ರಚಿಸಿದ್ದರು. ಮಧುಗಿರಿ, ಹಾಸನ, ಆಯನೂರು, ಮೈಸೂರು ಮುಂತಾದೆಡೆಗಳಲ್ಲಿ ಇವರು ಪ್ರೌಢಶಾಲಾ ಕನ್ನಡ ಪಂಡಿತರಾಗಿ ಕೆಲಸಮಾಡಿದ್ದರು.

ಇವರ ತಂದೆ ಶ್ರೀನಿವಾಸರಂಗಾಚಾರ್ಯರು ಕೂಡ ಲೇಖಕರಾಗಿದ್ದರು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಎಸ್.ಆರ್.ಕಂಠಿ ಕಲಾ, ವಾಣಿಜ್ಯ ಮತ್ತು ವಿಜ್ಞಾನ ಮಹಾವಿದ್ಯಾಲಯ, ಮುಧೋಳ

ಎಸ್.ಆರ್.ಕಂಠಿ ಕಲಾ, ವಾಣಿಜ್ಯ ಮತ್ತು ವಿಜ್ಞಾನ ಮಹಾವಿದ್ಯಾಲಯ, ಮುಧೋಳ

ವರ್ಗ:ಮಹಾವಿದ್ಯಾಲಯ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಪಿ ಹೆಚ್

**ಪಿ ಹೆಚ್** ಎಂಬುದು ಒಂದು ದ್ರವದ ಆಮ್ಲೀಯತೆ ಅಳತೆ ಮಾಡಲು ಉಪಯೋಗಿಸುವ ಮಾಪಕ. ಇದನ್ನು ಹೆಚ್ಚಾಗಿ ರಸಾಯನಶಾಸ್ತ್ರದಲ್ಲಿ ಬಳಸಲಾಗುತ್ತದೆ. 

‘ಮೆಟಬಾಲಿಸಮ್’ (ಉಪಾಪಚಯ) ಪ್ರಕ್ರಿಯೆ ನಿರ್ದಿಷ್ಟ ಪ್ರಮಾಣದಲ್ಲಿ ನಡೆಯುವುದು ಆರೋಗ್ಯವಂತ ದೇಹದ ಪ್ರಧಾನ ಲಕ್ಷಣ. ಇದನ್ನು ಖಚಿತಪಡಿಸಿಕೊಳ್ಳಲು ವೈದ್ಯರು ಸಾಮಾನ್ಯವಾಗಿ ನಾಡಿಮಿಡಿತ, ಉಷ್ಣತೆ, ರಕ್ತದೊತ್ತಡ, ರಕ್ತಅಥವಾ ಮೂತ್ರದಲ್ಲಿನ ಸಕ್ಕರೆ ಮುಂತಾದ ಅಂಶಗಳನ್ನು ಪರಿಶೀಲಿಸುತ್ತಾರೆ. ಹಾಗೆಯೇ ಕೆಲವೊಂದು ಸಂದರ್ಭಗಳಲ್ಲಿ ದೇಹ ಹೊರಸೂಸುವ ಬೆವರು ಅಥವಾ ಮೂತ್ರವು ಆಮ್ಲೀಯವಾಗಿದೆಯೊ ಅಥವಾ ಕ್ಷಾರೀಯವಾಗಿದೆಯೊ ಎಂಬ ಅಂಶಗಳನ್ನೂ ಗಣನೆ ಮಾಡಬೇಕಾಗುತ್ತದೆ. ಇದರ ಮಾನಕದ ಹೆಸರು ‘ಪಿಎಚ್ - pH (potential of Hydrogen)'. ಉದಾಹರಣೆಗೆ ಆಮ್ಲಅಥವಾ ಕ್ಷಾರ ಗುಣದಲ್ಲಿ ತಟಸ್ಥವಾಗಿರುವ ಶುದ್ಧ ನೀರಿನ ‘ಪಿಎಚ್’ ಅಳತೆ 7. ‘ಪಿಎಚ್’ 7ಕ್ಕಿಂತಲೂ ಕಡಿಮೆಯಾದರೆ ದ್ರವ ಆಮ್ಲೀಯ ಗುಣ ಪಡೆಯುತ್ತದೆ. ಅಂತೆಯೇ ‘ಪಿಎಚ್’ 7ಕ್ಕಿಂತಲೂ ಹೆಚ್ಚಿದ್ದರೆ ದ್ರವ ಕ್ಷಾರೀಯ ಗುಣ ಪಡೆಯುತ್ತದೆ. ಈ ಬಗೆಯ ಜೀವರಾಸಾಯನಿಕ ಗುಣಲಕ್ಷಣಗಳನ್ನು ‘ಥಟ್ಟೆಂದು ಹೇಳಲು’ ಸಾಧ್ಯವಿಲ್ಲ. ಪ್ರಯೋಗಶಾಲೆಯಲ್ಲಿನ ಸೂಕ್ಷ್ಮ ಪರಿಶೀಲನೆಯಲ್ಲಿ ಮಾತ್ರ ಅಳತೆ ಮಾಡಬಹುದು. ನಮಗ್ಯಾರಿಗೂ ಈ ಬಗೆಯ ಅಂಕೆ-ಅಂಶಗಳು ಸಾಮಾನ್ಯವಾಗಿ ಬೇಕಾಗುವುದಿಲ್ಲ. ತಿಳಿದುಕೊಂಡರೂ ಯಾವ ಅಂಶಗಳು ಯಾವ ಬಗೆಯ ಪರಿಣಾಮಗಳನ್ನು ಮಾಡುತ್ತವೆ ಅಥವಾ ದೇಹದ ಆರೋಗ್ಯ ಸ್ಥಿತಿ ಹೇಗಿದೆ ಎಂಬುದು ಮನದಟ್ಟಾಗುವುದಿಲ್ಲ.
## ಉಲ್ಲೇಖಗಳು
ವರ್ಗ:ಭೌತಶಾಸ್ತ್ರ
ಬಿ.ವಿ.ವಿ.ಎಸ್. ಆಯುರ್ವೇದಿಕ ವೈದ್ಯಕೀಯ ಮಹಾವಿದ್ಯಾಲಯ, ಆಸ್ಪತ್ರೆ ಮತ್ತು ಸಂಶೋಧನಾ ಕೇಂದ್ರ, ಬಾಗಲಕೋಟ

ಬಿ.ವಿ.ವಿ.ಎಸ್. ಆಯುರ್ವೇದಿಕ ವೈದ್ಯಕೀಯ ಮಹಾವಿದ್ಯಾಲಯ, ಆಸ್ಪತ್ರೆ ಮತ್ತು ಸಂಶೋಧನಾ ಕೇಂದ್ರ, ಬಾಗಲಕೋಟ

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಟೈಟಾನಿಕ್

**ಟೈಟಾನಿಕ್**  -  ೧೯೧೨ರಲ್ಲಿ ಇಂಗ್ಲೆಂಡಿನ ಸೌತ್‌ಹ್ಯಾಂಪ್ಟನ್‌ನಿಂದ ಅಮೆರಿಕಾದ ನ್ಯೂಯಾರ್ಕ್‌ಗೆ ಹೊರಟು, ತನ್ನ ಮೊದಲ ಯಾನದಲ್ಲೇ ಅಪಘಾತಕ್ಕೀಡಾಗಿ ಮುಳುಗಿಹೋದ ಬೃಹತ್ ಹಡಗು. 'ಮುಳುಗಲಾರದ ಹಡಗು' ಎಂದು ಭಾರೀ ಪ್ರಚಾರ ಪಡೆದು ವಿಶ್ವಪ್ರಖ್ಯಾತವಾಗಿದ್ದ ಟೈಟಾನಿಕ್‌ನ ದಾರುಣ ಅಂತ್ಯ ಮಾನವ ಇತಿಹಾಸದ ಅತ್ಯಂತ ಭೀಕರ ದುರ್ಘಟನೆಗಳಲ್ಲೊಂದು.

'ವೈಟ್ ಸ್ಟಾರ್ ಲೈನ್' ಎಂಬ ಸಾರಿಗೆ ಸಂಸ್ಥೆಯ ಒಡೆತನದಲ್ಲಿದ್ದ ಟೈಟಾನಿಕ್ ಅನ್ನು ಬೆಲ್‌ಫಾಸ್ಟ್‌ನ ಹಾರ್ಲಂಡ್ ಅಂಡ್ ವುಲ್ಫ್ ಎಂಬ ಸಂಸ್ಥೆ ನಿರ್ಮಿಸಿತ್ತು. ಆ ಸಮಯದ ಅತ್ಯಂತ ದೊಡ್ಡ ಹಾಗೂ ವೈಭವೋಪೇತ ಹಡಗುಗಳಲ್ಲಿ ಟೈಟಾನಿಕ್ ಅಗ್ರಸ್ಥಾನ ಪಡೆದಿತ್ತು. ಇಷ್ಟು ಭರ್ಜರಿಯಾಗಿದ್ದ ಹಡಗು ಮುಳುಗುವುದು ಅಸಾಧ್ಯವೆಂದೇ ಎಲ್ಲರ ಭಾವನೆಯಾಗಿತ್ತು. 

ತನ್ನ ಮೊದಲ ಯಾನದಲ್ಲಿ ನ್ಯೂಯಾರ್ಕ್‌ಗೆ ತೆರಳುತ್ತಿದ್ದ ಟೈಟಾನಿಕ್ ೧೯೧೨ರ ಏಪ್ರಿಲ್ ೧೪ - ೧೫ರ ಮಧ್ಯರಾತ್ರಿ ನ್ಯೂಫೌಂಡ್‌ಲ್ಯಾಂಡಿನ ತೀರದಿಂದ ಸುಮಾರು ೬೪೦ ಕಿಲೋಮೀಟರ್ ದಕ್ಷಿಣದಲ್ಲಿ ನೀರ್ಗಲ್ಲೊಂದಕ್ಕೆ ಡಿಕ್ಕಿ ಹೊಡೆಯಿತು. ನೀರ್ಗಲ್ಲು ಅಪ್ಪಳಿಸಿದ ಮೂರು ಗಂಟೆಗಳೊಳಗೆಯೇ, ಏಪ್ರಿಲ್ ೧೫ರ ಮುಂಜಾನೆ ೨.೨೦ರ ಸಮಯದಲ್ಲಿ ಟೈಟಾನಿಕ್ ಸುಮಾರು ೧೫೦೦ ಪ್ರಯಾಣಿಕರೊಡನೆ ಸಂಪೂರ್ಣವಾಗಿ ಮುಳುಗಿಹೋಯಿತು.

ಟೈಟಾನಿಕ್‌ನಲ್ಲಿದ್ದ ಸುಮಾರು ೨೨೨೦ ಪ್ರಯಾಣಿಕರಲ್ಲಿ ೧೭೦೦ ಜನರಿಗೆ ಮಾತ್ರ ಸಾಲುವಷ್ಟು ಲೈಫ್ ಬೋಟುಗಳಿದ್ದದ್ದು ಈ ದುರಂತವನ್ನು ಮತ್ತಷ್ಟು ಘೋರವನ್ನಾಗಿಸಿತು. ಅಲ್ಲಿ ಲಭ್ಯವಿದ್ದ ಕೆಲವೇ ಲೈಫ್ ಬೋಟುಗಳನ್ನೂ ಸಹ ಸರಿಯಾಗಿ ಉಪಯೋಗಿಸಿಕೊಳ್ಳಲಾಗಲಿಲ್ಲ; ಅನೇಕ ಲೈಫ್ ಬೋಟುಗಳು ತಮ್ಮ ಪೂರ್ಣ ಸಾಮರ್ಥ್ಯಕ್ಕಿಂತ ಕಡಿಮೆ ಜನರನ್ನು ಕೊಂಡೊಯ್ದವು. ಕಡೆಗೆ ಈ ದುರಂತದಲ್ಲಿ ಬದುಕುಳಿದವರ ಸಂಖ್ಯೆ ಕೇವಲ ೭೦೫. 

ಲೈಫ್ ಬೋಟುಗಳಲ್ಲಿ ಹೊರಟ ಈ ಜನರನ್ನು 'ಕಾರ್ಪೇಥಿಯಾ' ಎಂಬ ಹಡಗು ರಕ್ಷಿಸಿತು. ಈ ಹಡಗು ಟೈಟಾನಿಕ್‌ನಿಂದ ಕಳುಹಿಸಲ್ಪಟ್ಟಿದ್ದ ಅಪಾಯದ ಸಂಕೇತವನ್ನು ಗ್ರಹಿಸಿ ಸಹಾಯಕ್ಕಾಗಿ ತೆರಳುತ್ತಿತ್ತು. ಆದರೆ ಟೈಟಾನಿಕ್ ನೀರ್ಗಲ್ಲಿಗೆ ಡಿಕ್ಕಿ ಹೊಡೆದ ಸಮಯದಲ್ಲಿ ಅದರ ಸಮೀಪದಲ್ಲೇ ಇದ್ದ 'ಕ್ಯಾಲಿಫೋರ್ನಿಯನ್' ಎಂಬ ನೌಕೆಯ ರೇಡಿಯೋ ಗ್ರಾಹಕ ನಿಷ್ಕ್ರಿಯವಾಗಿದ್ದರಿಂದ ಟೈಟಾನಿಕ್‌ಗೆ ಸರಿಯಾದ ಸಮಯದಲ್ಲಿ ನೆರವು ದೊರಕಲಿಲ್ಲ.  

ಟೈಟಾನಿಕ್‌ನಲ್ಲಿದ್ದ ಮೊದಲ ಮತ್ತು ಎರಡನೇ ದರ್ಜೆ ಪ್ರಯಾಣಿಕರಲ್ಲಿ ಬಹುತೇಕ ಎಲ್ಲ ಮಕ್ಕಳು ಹಾಗೂ ಮಹಿಳೆಯರು ಉಳಿದುಕೊಂಡರು. ತೃತೀಯ ದರ್ಜೆಯಲ್ಲಿ ಪ್ರಯಾಣಿಸುತ್ತಿದ್ದ ಮಕ್ಕಳಲ್ಲಿ ಸುಮಾರು ಮೂರನೇ ಎರಡು ಭಾಗದಷ್ಟು ಬದುಕುಳಿಯಲಿಲ್ಲ. ಹಡಗಿನಲ್ಲಿದ್ದ ಅನೇಕ ಆಗರ್ಭ ಶ್ರೀಮಂತರೂ ಈ ದುರಂತದಲ್ಲಿ ಜೀವತೆತ್ತರು. ಇವರಲ್ಲಿ ಟೈಟಾನಿಕ್‌ನಲ್ಲಿದ್ದ ಅತ್ಯಂತ ಶ್ರೀಮಂತ ವ್ಯಕ್ತಿ ಜಾನ್ ಜೇಕಬ್ ಆಸ್ಟರ್, ಟೈಟಾನಿಕ್‌ನ ಕ್ಯಾಪ್ಟನ್ ಎಡ್ವರ್ಡ್ ಜೆ. ಸ್ಮಿತ್, ಟೈಟಾನಿಕ್‌ನ ವಿನ್ಯಾಸಕಾರ ಥಾಮಸ್ ಆಂಡ್ರೂಸ್, ವಾಣಿಜ್ಯೋದ್ಯಮಿಗಳಾದ ಇಸಿಡಾರ್ ಸ್ಟ್ರಾಸ್, ಬೆಂಜಮಿನ್ ಗುಗನ್‌ಹೀಮ್ ಸೇರಿದಂತೆ ಅನೇಕ ಪ್ರಸಿದ್ಧರೂ ಇದ್ದರು. 

ಈ ದುರಂತದ ಪರಿಣಾಮವಾಗಿ ನೌಕಾಯಾನದ ಸುರಕ್ಷತೆಯ ಬಗೆಗೆ ವಿಶ್ವದ ಗಮನ ಹರಿಯಿತು. ಪ್ರತಿಯೊಂದು ಹಡಗಿನಲ್ಲೂ ಎಲ್ಲ ಪ್ರಯಾಣಿಕರಿಗೂ ಸಾಲುವಷ್ಟು ಲೈಫ್‌ಬೋಟುಗಳಿರಬೇಕಾದುದನ್ನು ಕಡ್ಡಾಯಗೊಳಿಸಲಾಯಿತು. 'ಕ್ಯಾಲಿಫೋರ್ನಿಯನ್' ನೌಕೆಯ ರೇಡಿಯೋ ಗ್ರಾಹಕ ಕಾರ್ಯನಿರತವಾಗಿದ್ದಿದ್ದಲ್ಲಿ ಟೈಟಾನಿಕ್ ದುರಂತದ ತೀವ್ರತೆಯನ್ನು ಕಡಿಮೆ ಮಾಡಬಹುದಾಗಿತ್ತೆಂಬುದನ್ನು ಮನಗಂಡ ನಂತರ ಹಡಗುಗಳಲ್ಲಿನ ಸಂಪರ್ಕ ಸಾಧನಗಳು ದಿನದ ೨೪ ಗಂಟೆಗಳೂ ಚಾಲನೆಯಲ್ಲಿರಬೇಕೆಂಬ ನಿಯಮವನ್ನೂ ಜಾರಿಗೆ ತರಲಾಯಿತು. ಸಮುದ್ರದಲ್ಲಿ ನೀರ್ಗಲ್ಲುಗಳ ಕುರಿತು ಮಾಹಿತಿನೀಡಿ ಅಪಘಾತಗಳನ್ನು ತಡೆಯಲು ಅಂತರರಾಷ್ಟ್ರೀಯ ಐಸ್ ಪಟ್ರೋಲ್ ಅನ್ನು ಸ್ಥಾಪಿಸಲಾಯಿತು.

ವರ್ಗ:ಸಂಚಾರ ವ್ಯವಸ್ಥೆ
ವರ್ಗ:ಹಡಗುಗಳು
ವರ್ಗ:ದುರಂತಗಳು
ಬಿ. ಇ. ಸಿ. ಬಾಗಲಕೋಟ

{{Infobox
|bodyclass=vcard
|aboveclass=fn org
|above=ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯ, ಬಾಗಲಕೋಟ 
|subheader=**ಬಿ ಇ ಸಿ**
|image= 
|caption2={}
|label5= ಸ್ಥಾಪನೆ 
|data5 = ೧೯೬೩
|label15= ಪ್ರಾಚಾರ್ಯರು
|data15 = ಡಾ. ಆರ್. ಎನ್. ಹೆರಕಲ್
|label23= ಸ್ಥಳ
|data23 = ವಿದ್ಯಾಗಿರಿ, ಬಾಗಲಕೋಟ
|label24= ವಿದ್ಯಾರ್ಥಿಗಳ ಸಂಖ್ಯೆ
|data24 = ೨೦೦೦
{}
|label25= ಪದವಿ ಶಿಕ್ಷಣ|ಪದವಿ ಶಿಕ್ಷಣ
|data25 =  ೭೪೦
|label26= ಸ್ನಾತಕೋತ್ತರ ಶಿಕ್ಷಣ|ಸ್ನಾತಕೋತ್ತರ ಶಿಕ್ಷಣ
|data26 = ೧೨೦
|label27= ಅಂತರಜಾಲ ತಾಣ|ಅಂತರಜಾಲ ತಾಣ
|data27 = http://www.becbgk.edu
}}
**ಬಿ ಇ ಸಿ (ಬಸವೇಶ್ವರ ಇಂಜಿನಿಯರಿಂಗ ಕಾಲೇಜ)** ಅಥವಾ **ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯ**ವು ಬಾಗಲಕೋಟ ನಗರದ **ವಿದ್ಯಾಗಿರಿ**ಯಲ್ಲಿದೆ. ಇದು ೧೯೬೩ರಲ್ಲಿ ಸ್ಥಾಪಿತವಾಗಿದ್ದು  **ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ**, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ೨೦೦೭ದಲ್ಲಿ **ಸ್ವಾಯತ್ತತೆ** ಹೊಂದಿ **ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)**ಯು ಮಾನ್ಯತೆ ನೀಡಿದೆ .ಅದರಂತೆ **ರಾಷ್ಟ್ರೀಯ ಮಾನ್ಯತಾ ಮಂಡಳಿ**ಯು ಕೊಡ ಮಾನ್ಯತೆ ನೀಡಿದೆ.  ಪ್ರಸ್ತುತ ೧೦ ಪದವಿ ಹಾಗೂ ೭ ಸ್ನಾತಕೋತ್ತರ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.

## **ಚರಿತ್ರೆ** 
ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯವು  **ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘ**ದಿಂದ **೧೯೬೩**ರಲ್ಲಿ ಸ್ಥಾಪಿಸಲ್ಪಟ್ಟಿದೆ. ಇದರ ಕೇಂದ್ರ ಕಛೇರಿ ಹಳೆ ಬಾಗಲಕೋಟ ನಗರದಲ್ಲಿದೆ.

## **ವಿಭಾಗಗಳು** 
#**ವಾಹನ ಎಂಜಿನಿಯರಿಂಗ್**
#**ಜೈವಿಕ ತಂತ್ರಜ್ಞಾನ ಎಂಜಿನಿಯರಿಂಗ್**
#**ಸಿವಿಲ್ ಎಂಜಿನಿಯರಿಂಗ್**
#**ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್**
#**ಮಾಹಿತಿ ತಂತ್ರಜ್ಞಾನ ಎಂಜಿನಿಯರಿಂಗ್**
#**ಉಪಕರಣ ತಂತ್ರಜ್ಞಾನ  ಎಂಜಿನಿಯರಿಂಗ್**
#**ಕೈಗಾರಿಕಾ ಮತ್ತು ನಿರ್ಮಾಣ ಎಂಜಿನಿಯರಿಂಗ್**
#**ವಿದ್ಯುತ್ ಮತ್ತು ವಿದುನ್ಮಾನ ಎಂಜಿನಿಯರಿಂಗ್**
#**ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್**
#**ಯಾಂತ್ರಿಕ ಎಂಜಿನಿಯರಿಂಗ್**

## **ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘ , ಬಾಗಲಕೋಟ**
**ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘ**ವು **೧೯೦೬**ದಲ್ಲಿ  **ಶ್ರೀ  ಬಿಳ್ಳೂರು ಗುರುಬಸವ ಮಹಾಸ್ವಾಮಿಜಿ**ಗಳಿಂದ ಸ್ಥಾಪಿಸಲ್ಪಟ್ಟಿದೆ. ಸಂಘವು ೨೦೦೬ರಲ್ಲಿ ತನ್ನ **ಶತಮಾನೋತ್ಸವ**ವನ್ನು ಆಚರಿಸಿತು.

## **ಆಡಳಿತ**
ಪ್ರಸ್ತುತ ** ಶ್ರೀ ವೀರಣ್ಣ  ಚರಂತಿಮಠ**ರು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದ ಅಧ್ಯಕ್ಷರಾಗಿದ್ದಾರೆ.

## **ಆವರಣ**
ಮಹಾವಿದ್ಯಾಲಯವು  **೧೫೦ ಎಕರೆ** ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ  ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ. 

## **ಗ್ರಂಥಾಲಯ**
**ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರ**ವು  ಅತ್ಯುನ್ನತ **ಡಿಜಿಟಲ್ ಗ್ರಂಥಾಲಯ**  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

## **ಪ್ರವೇಶ**
ದ್ವಿತೀಯ ಪಿಯುಸಿ (೧೦+೨) **ವಿಜ್ಞಾನ** ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

## **ವಿದ್ಯಾರ್ಥಿವೇತನ**
# **ಅರ್ಹತೆ  ವಿದ್ಯಾರ್ಥಿವೇತನ**
# **ರಕ್ಷಣಾ ವಿದ್ಯಾರ್ಥಿವೇತನ**
# **ಜಿಂದಾಲ ವಿದ್ಯಾರ್ಥಿವೇತನ**
# **ಇನ್ಪೊಸಿಸ್ ವಿದ್ಯಾರ್ಥಿವೇತನ**
# **ಎಸ್.ಸಿ/ಎಸ್.ಟಿ ವಿದ್ಯಾರ್ಥಿವೇತನ**

## **ವಿದ್ಯಾರ್ಥಿನಿಲಯಗಳು**
* **ನೇತಾಜಿ ವಿದ್ಯಾರ್ಥಿನಿಲಯ**

* **ವಿಶ್ವೇಶ್ವರಯ್ಯ  ವಿದ್ಯಾರ್ಥಿನಿಲಯ**

* **ವಿದ್ಯಾರ್ಥಿನಿಯರ ಹಾಸ್ಟೆಲ್**

## **ಜೀವನ ಮಾರ್ಗದರ್ಶನ ಕೇಂದ್ರ**
**ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ  ಸರ್ವಿಸಸ್)**, **ಮೈಂಡ್ ಟ್ರೀ**, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ **ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿ**ಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.

## **ಬಾಹ್ಯ ಸಂಪರ್ಕಗಳು**
ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯದ  ಅಧಿಕೃತ ಅಂತರಜಾಲ ತಾಣ

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಸೈಬರ್‌ನೆಟಿಕ್ಸ್

, a product of biomedical engineering.]]
**ಸೈಬರ್‌ನೆಟಿಕ್ಸ್** ಎಂಬುವುದು ಯಂತ್ರಮಾನವರ ಅಧ್ಯಯನಕ್ಕೆ ಸಂಬಂಧಿಸಿದ ವಿಜ್ಞಾನದ ಅತ್ಯಾಧುನಿಕ ಶಾಖೆ; ಮಿದುಳು, ನರಮಂಡಲ, ಕಂಪ್ಯೂಟರ್‌ನಂಥ ಯಂತ್ರಗಳ ಸ್ವನಿಯಂತ್ರಣ ವ್ಯವಸ್ಥೆ ಮತ್ತು ಸ್ವಾಮ್ಯಗಳನ್ನು ಕುರಿತ ಶಾಸ್ತ್ರವಿಭಾಗ (ಮೈಸೂರು ವಿವಿಯ ಇಂಗ್ಲಿಷ್-ಕನ್ನಡ ನಿಘಂಟಿನಲ್ಲಿರುವಂತೆ ). 

ಯಂತ್ರಮಾನವರ ಅಧ್ಯಯನ ನಡೆಸಲು ಹುಟ್ಟಿಕೊಂಡಿದ್ದ ರೋಬಾಟಿಕ್ಸ್ ತೊಂಬತ್ತರ ದಶಕದ ವೇಳೆಗೆ ಈ ಹೊಸ ಶಾಖೆಗೆ ಜನ್ಮನೀಡಿತು. ರೋಬಾಟಿಕ್ಸ್‌ನಲ್ಲಿ ಕೇವಲ ಯಂತ್ರದಂತೆ ದುಡಿಯುತ್ತ ಮನುಷ್ಯರಿಗೆ ಸಹಾಯಕರಾಗಿದ್ದ ರೋಬಾಟ್‌ಗಳು, ಸೈಬರ್‌ನೆಟಿಕ್ಸ್‌ನ ಉಗಮವಾದ ಮೇಲೆ ಮನುಷ್ಯನ ನರಮಂಡಲಗಳು ಹಾಗೂ ಜ್ಞಾನವಾಹಕಗಳನ್ನೂ ಪಡೆದುಕೊಳ್ಳಲಾರಂಭಿಸಿದವು.

## ಬಾಹ್ಯ ಸಂಪರ್ಕಗಳು
;General
* Norbert Wiener and Stefan Odobleja - A Comparative Analysis
* Reading List for Cybernetics 
* *Principia Cybernetica Web*
* Web Dictionary of Cybernetics and Systems 
* Glossary Slideshow (136 slides) 
* Basics of Cybernetics 
* 
;Music
*Mailman, Joshua B. 2012. "Seven Metaphors for (Music) Listening: DRAMaTIC" in *Journal of Sonic Studies* v.2.
;Societies
* American Society for Cybernetics
* IEEE Systems, Man, & Cybernetics Society
* International Society for Cybernetics and Systems Research 
* The Cybernetics Society

ವರ್ಗ:ಮಾಹಿತಿ ತಂತ್ರಜ್ಞಾನ
ಅಂತರಿಕ್ಷದ ಅದ್ಭುತಗಳು

**ಅಂತರಿಕ್ಷದ ಅದ್ಭುತಗಳು** - ೨೦೦೫ರಲ್ಲಿ ಪ್ರಕಟವಾದ ಪುಸ್ತಕ. ಲೇಖಕರು ಟಿ ಜಿ ಶ್ರೀನಿಧಿ. ಅಂತರಿಕ್ಷದ ರೋಚಕತೆ ಹಾಗೂ ಅಲ್ಲಿ ಮಾನವನ ಸಾಧನೆಗಳನ್ನು ಕುರಿತ ಬಿಡಿಬರಹಗಳನ್ನು ಈ ಪುಸ್ತಕ ದಲ್ಲಿ ಸಂಕಲಿಸಲಾಗಿದೆ.

 
ವರ್ಗ:ಕನ್ನಡ ಪುಸ್ತಕಗಳು
ಅವಕಾಶ ಅಪಾರ

**ಅವಕಾಶ ಅಪಾರ** - ೨೦೦೮ರಲ್ಲಿ ಪ್ರಕಟವಾದ ಪುಸ್ತಕ. ಲೇಖಕರು ಟಿ ಜಿ ಶ್ರೀನಿಧಿ. ಮಾಹಿತಿ ತಂತ್ರಜ್ಞಾನ ಕ್ಷೇತ್ರದಲ್ಲಿ ಲಭ್ಯವಿರುವ ಉದ್ಯೋಗಾವಕಾಶಗಳ ಬಗ್ಗೆ ವಿಜಯ ಕರ್ನಾಟಕದ 'ಉದ್ಯೋಗ ವಿಜಯ' ಪುರವಣಿಗೆ ಬರೆಯುತ್ತಿದ್ದ ಅಂಕಣ ಬರಹಗಳ ಸಂಕಲನ ಇದು. ಒಟ್ಟು ಮೂವತ್ತಾರು ಲೇಖನಗಳಿರುವ ಈ ಪುಸ್ತಕಕ್ಕೆ ಡಾ. ಯು. ಬಿ. ಪವನಜರ ಮುನ್ನುಡಿ ಇದೆ.
ಯಂತ್ರಮಾನವ ಅಥವಾ ರೋಬಾಟ್‌ಗಳ ಕಲ್ಪನೆ ಬಹಳ ಹಿಂದಿನಿಂದಲೂ ನಮ್ಮಲ್ಲಿ ಮುಗಿಯದ ಕುತೂಹಲವನ್ನು ಮೂಡಿಸುತ್ತ ಬಂದಿದೆ. ಸೆಕ್ಯೂರಿಟಿ ಗಾರ್ಡ್‌ನಂತೆ ಕೆಲಸಮಾಡುವ ರೋಬಾಟ್, ನಾಯಿಯಂತೆ ವರ್ತಿಸುವ ರೋಬಾಟ್, ಡ್ಯಾನ್ಸ್ ಮಾಡುವ ರೋಬಾಟ್ – ಹೀಗೆ ವಿವಿಧ ಬಗೆಯ ರೋಬಾಟ್‌ಗಳು ಸದಾ ನಮ್ಮ ಕುತೂಹಲಕ್ಕೆ ಗ್ರಾಸವಾಗುತ್ತಲೇ ಇರುತ್ತವೆ.
## ಹೆಚ್ಚಿನ ಓದು
* ಕಣಜ ಜಾಲತಾಣದಲ್ಲಿ ಈ ಪುಸ್ತಕದ ಅಧ್ಯಾಯಗಳು
* ವೆಬ್ ಲೋಕದಲ್ಲಿ ವಿಹಾರ 
* ಪುಸ್ತಕ ಪರಿಚಯ 

ವರ್ಗ:ಪುಸ್ತಕಗಳು
ನೀರ್ಗಲ್ಲು

ಸಮುದ್ರದಲ್ಲಿ ತೇಲಿಬರುವ ಬಂಡೆಗಾತ್ರದ ಮಂಜುಗಡ್ಡೆಗಳನ್ನು **ನೀರ್ಗಲ್ಲು**ಗಳೆಂದು ಕರೆಯುತ್ತಾರೆ. ಹಿಮನದಿಗಳಿಂದಲೋ ಧ್ರುವಪ್ರದೇಶಗಳಿಂದಲೋ ಮುರಿದುಕೊಂಡು ತೇಲಿಬರುವ ಸಿಹಿನೀರಿನ ಮಂಜುಗಡ್ಡೆಗಳಿವು. 

ನೀರಿಗೋ ಜ್ಯೂಸಿಗೋ ಮತ್ತೊಂದಕ್ಕೋ ಹಾಕಿದ ಮಂಜುಗೆಡ್ಡೆ ತೇಲುವುದು ನಮಗೆಲ್ಲ ಗೊತ್ತೇ ಇದೆ; ಮಂಜುಗಡ್ಡೆ ಹಾಗೂ ನೀರಿನ ಸಾಂದ್ರತೆಗಳಲ್ಲಿ ವ್ಯತ್ಯಾಸವಿರುವುದು ಇದಕ್ಕೆ ಕಾರಣ. ನೀರ್ಗಲ್ಲುಗಳು ಸಮುದ್ರದಲ್ಲಿ ತೇಲುವುದೂ ಇದೇ ಕಾರಣದಿಂದ. ಆದರೆ ಹಾಗೆ ತೇಲುವಾಗ ಅವುಗಳ ಹತ್ತನೇ ಒಂದು ಭಾಗ ಮಾತ್ರ ನೀರಿನಿಂದ ಮೇಲಿರುತ್ತದೆ. ಫ್ರಿಜ್ಜಿನಲ್ಲಿ ನೀರಿಟ್ಟು ಐಸ್‌ಕ್ಯೂಬ್ ತಯಾರಿಸಿದಂತೆ ಐಸ್‌ಬರ್ಗ್ ಅನ್ನು ಯಾರೂ ತಯಾರಿಸಿರುವುದಿಲ್ಲವಲ್ಲ! ಹಾಗಾಗಿ ನೀರ್ಗಲ್ಲಿನ ನೀರಿನಡಿಯ ಭಾಗ ಯಾವ ಆಕಾರದಲ್ಲಿದೆಯೆಂದಾಗಲೀ ಎಷ್ಟು ದೊಡ್ಡದಿದೆಯೆಂದಾಗಲೀ ಪತ್ತೆಮಾಡುವುದು ಕಷ್ಟ. ಹೀಗಾಗಿಯೇ ಸಣ್ಣದಾಗಿ ಶುರುವಾಗುವ ದೊಡ್ಡ ಸಮಸ್ಯೆಗಳನ್ನು 'ನೀರ್ಗಲ್ಲಿನ ತುದಿ' ಅಥವಾ 'ಟಿಪ್ ಆಫ್ ದಿ ಐಸ್‌ಬರ್ಗ್' ಎಂದು ಗುರುತಿಸುತ್ತಾರೆ.

ಅಟ್ಲಾಂಟಿಕ್ ಸಾಗರದಲ್ಲಿ ಕಾಣಿಸಿಕೊಳ್ಳುವ ಬಹುತೇಕ ನೀರ್ಗಲ್ಲುಗಳ ಮೂಲ ಗ್ರೀನ್‌ಲ್ಯಾಂಡಿನ ಹಿಮನದಿಗಳು. ಇವುಗಳಲ್ಲಿನ ಹಿಮ ಗ್ರೀನ್‌ಲ್ಯಾಂಡ್ ಕರಾವಳಿ ತಲುಪಿದಾಗ ಚೂರುಗಳಾಗಿ ಒಡೆದು ನೀರ್ಗಲ್ಲುಗಳನ್ನು ರೂಪಿಸುತ್ತದೆ. 

ನೂರು ವರ್ಷಗಳ ಹಿಂದೆ  ಟೈಟಾನಿಕ್ ದುರಂತಕ್ಕೆ ಕಾರಣವಾದದ್ದು ಇಂತಹುದೇ ಒಂದು ನೀರ್ಗಲ್ಲು.

ವರ್ಗ:ಪರಿಸರ ವಿಜ್ಞಾನ
ಆಫೀಸ್ ೨೦೦೩ (ಪುಸ್ತಕ)

ಟಿ ಜಿ ಶ್ರೀನಿಧಿ ಬರೆದಿರುವ ಈ ಪುಸ್ತಕ, ಹಂಪಿ ಕನ್ನಡ ವಿ.ವಿ.ಯ ದೂರಶಿಕ್ಷಣ ಕೇಂದ್ರ ನಡೆಸುವ ಮಾಹಿತಿ ಮತ್ತು ಸಂವಹನ ತಂತ್ರಜ್ಞಾನ ಡಿಪ್ಲೊಮಾ ವಿದ್ಯಾರ್ಥಿಗಳಿಗೆ 'ಆಫೀಸ್ ೨೦೦೩' ವಿಷಯದ ಪಠ್ಯ.

ವರ್ಗ:ಪುಸ್ತಕಗಳು
ವರ್ಗ:ಕನ್ನಡ ಪುಸ್ತಕಗಳು
ವೆಬ್ ವಿಹಾರ

**ವೆಬ್ ವಿಹಾರ** - ೨೦೦೮ರಲ್ಲಿ ಪ್ರಕಟವಾದ ಪುಸ್ತಕ. ಲೇಖಕರು ಟಿ. ಜಿ. ಶ್ರೀನಿಧಿ. 

ಇದು ಅಂತರಜಾಲ (ಇಂಟರ್ ನೆಟ್) ಹಾಗೂ ವಿಶ್ವವ್ಯಾಪಿ ಜಾಲದ (WWW) ಸಂಕ್ಷಿಪ್ತ ಪರಿಚಯ ನೀಡಿ ಅದರ ಅನೇಕ ಸೌಲಭ್ಯಗಳನ್ನು ಬಳಸಲು ಓದುಗರಿಗೆ ನೆರವಾಗುವ ಪುಸ್ತಕ. ಮಾಹಿತಿ ಎಂದರೇನು ಎಂಬಲ್ಲಿಂದ ಪ್ರಾರಂಭಿಸಿ ಗಣಕ ಜಾಲಗಳು, ಅಂತರಜಾಲದ ಹುಟ್ಟು, ವಿಶ್ವವ್ಯಾಪಿ ಜಾಲ ಬೆಳೆದ ಬಗೆ, ಇಮೇಲ್, ಬ್ಲಾಗಿಂಗ್, ಇ-ಶಾಪಿಂಗ್, ಆನ್ ಲೈನ್ ಬ್ಯಾಂಕಿಂಗ್, ಬ್ಲಾಗಿಂಗ್, ವಿಶ್ವವ್ಯಾಪಿ ಜಾಲವನ್ನು ಕಾಡುತ್ತಿರುವ ಸಮಸ್ಯೆಗಳು (ವೈರಸ್, ಫಿಷಿಂಗ್, ಮಾಲ್‌ವೇರ್, ಸ್ಪಾಮ್ ಇತ್ಯಾದಿ )ಮುಂತಾದ ಅನೇಕ ವಿಷಯಗಳನ್ನು ಇದು ವಿವರಿಸುತ್ತದೆ. ವಿಶ್ವವ್ಯಾಪಿ ಜಾಲದಲ್ಲಿ ಕನ್ನಡದ ಸ್ಥಿತಿಗತಿಗಳ ಬಗೆಗೂ ಬಹಳಷ್ಟು ಮಾಹಿತಿ ಇದೆ. ಶ್ರೀ ನಾಗೇಶ ಹೆಗಡೆಯವರು ಮುನ್ನುಡಿ ಬರೆದಿದ್ದಾರೆ.

## ಪುಸ್ತಕದ ಬಗ್ಗೆ 
"ಕಿಸೆಯಲ್ಲಿ ದುಡ್ಡಿದ್ದವರು ಮಶಿನ್‌ಗಳನ್ನು ಏರಿ ಎಲ್ಲಿ ಬೇಕೆಂದಲ್ಲಿ ಹೋಗಬಹುದು. ತಲೆಯಲ್ಲಿ ತುಸು ಇಂಗ್ಲಿಷ್ ಜ್ಞಾನ ಇದ್ದವರು ಡಿಜಿಟಲ್ ಲೋಕದಲ್ಲಿ ಯಾವ ಮಾಹಿತಿಯನ್ನು ಎಲ್ಲಿಗೆ ಬೇಕಿದ್ದರೂ ರವಾನಿಸಬಹುದು, ಎಲ್ಲಿಂದ ಬೇಕಿದ್ದರೂ ಬಾಚಿಕೊಳ್ಳಬಹುದು. 

ಇಂಗ್ಲಿಷ್ ಗೊತ್ತಿದ್ದವರಿಗೆ ಮಾತ್ರ ಅವೆಲ್ಲ ಸಾಧ್ಯ ಎಂದು ಈವರೆಗೆ ಭಾವಿಸಲಾಗಿತ್ತು. ಅಂಥವರು ಈ ಕೃತಿಯನ್ನು ಓದಿ ನೋಡಬೇಕು. ಕಂಪ್ಯೂಟರ್ ಲೋಕದ ಈ ಜ್ಞಾನವಾಹಿನಿಗೆ ಕನ್ನಡಿಗರೂ ಪ್ರವೇಶಿಸಲು ಸುಲಭವಾಗುವಂತೆ ಇಲ್ಲಿ ಸಕಲ ಮಾಹಿತಿಗಳಿವೆ. ಪ್ರವೇಶವಷ್ಟೇ ಅಲ್ಲ ಅಲ್ಲಿ ವಿಹರಿಸಲು, ವ್ಯವಹರಿಸಲು ಏನೇನು ಸಿದ್ಧತೆ ಬೇಕೆಂಬುದನ್ನು ಇಲ್ಲಿ ಟಿ. ಜಿ. ಶ್ರೀನಿಧಿ ಸರಳವಾಗಿ ಬರೆದಿದ್ದಾರೆ." 

- ಶ್ರೀ ನಾಗೇಶ ಹೆಗಡೆ (ಮುನ್ನುಡಿಯಿಂದ)

## ಹೆಚ್ಚಿನ ಓದು
* ವೆಬ್ ಲೋಕದಲ್ಲಿ ವಿಹಾರ 
* ಪುಸ್ತಕ ಪರಿಚಯ

ವರ್ಗ:ಪುಸ್ತಕಗಳು
ಹಾರುವ ಕನಸನು ಕಂಡವರು

ಮೊದಲ ವಿಮಾನ ಹಾರಾಟದ ಶತಮಾನೋತ್ಸವ ಸಂದರ್ಭದಲ್ಲಿ (೨೦೦೩) ಪ್ರಕಟವಾದ ಪುಸ್ತಕ ಇದು.  ಲೇಖಕ ಟಿ ಜಿ ಶ್ರೀನಿಧಿ.

ಮೊದಲ ವಿಮಾನಯಾನಿಗಳೆಂದು ಗುರುತಿಸಲ್ಪಡುವ ರೈಟ್ ಸಹೋದರರಿಗೂ ಮೊದಲು ಹಾರುವ ಕನಸು ಕಂಡ ಕನಸುಗಾರರನ್ನು, ಅವರ ಪ್ರಯತ್ನಗಳನ್ನು ಈ ಪುಸ್ತಕ ಪರಿಚಯಿಸುತ್ತದೆ. ರೈಟ್ ಸಹೋದರರಿಗೂ ಮುನ್ನ ನ್ಯೂಜಿಲೆಂಡಿನ ಅಜ್ಞಾತ ವ್ಯಕ್ತಿಯೊಬ್ಬ ವಿಮಾನ ತಯಾರಿಸಿ ಹಾರಾಡುವಲ್ಲಿ ಯಶಸ್ವಿಯಾಗಿದ್ದನೆ ಎನ್ನುವ ಪ್ರಶ್ನೆಯತ್ತಲೂ ಈ ಕಿರುಪುಸ್ತಕ ಗಮನಹರಿಸಿದೆ.

## ಹೆಚ್ಚಿನ ಓದು
* ವಿಮಾನಯಾನದ ಇತಿಹಾಸ

ವರ್ಗ:ಕನ್ನಡ ಪುಸ್ತಕಗಳು